hotchpotch/miracl-hf-unified huggingface dataset:
ดอรอน ไซลเบอเกอร์
ดอรอน ไซลเบอเกอร์ (; , เกิดวันที่ 2 กรกฎาคม พ.ศ. 2493 ที่เมืองไฮฟา ประเทศอิสราเอล) เป็นนักคณิตศาสตร์ชาวอิสราเอล ได้รับความรู้จักจากงานด้านคอมบินาโทริก (combinatorics)
Zeilberger จบการศึกษาระดับปริญญาเอกจาก Wiezmann Institute Of Science ในปี พ.ศ. 2519 ภายใต้อาจารย์ที่ปรึกษา Harry Dym Zeilberger ได้รับตำแหน่ง Board of Governors Professor of Mathematics จาก มหาวิทยาลัย Rutgers
Zeilberger ได้สร้างผลงานที่สำคัญ ทางด้านcombinatorics, Hypergeometrics identities และ q-series Zeilberger ยังเป็นคนแรกที่พิสูจน์ alternating sign matrix conjecture ซึ่งผลงานนี้ไม่ได้มีความสำคัญในแง่คณิตศาสตร์เท่านั้น แต่ยังได้รวบรวมอาสาสมัครนับร้อยคน มาช่วยตรวจบทวิจัย ก่อนนำส่งตีพิมพ์ ในปีพ.ศ. 2553, Zeilberger กับ Manuel Kauers และ Chirstoph Koutschan ยังได้ร่วมกันพิสูจน์ q-TSPP conjecture ซึ่งเป็นทฤษฎีที่ถูกคาดเดาขึ้นมาโดยไม่ได้ปรึกษากันของ George Andrews และ David P. Robbins ในปีพ.ศ. 2526
Zeilberger เชื่อในจำนวนจำกัด(finite)เท่านั้น และเป็นที่รู้กันว่าเขาให้ได้เครดิตกับคอมพิวเตอร์ "Shalosh B. Ekhad"ของเขา ในฐานะผู้ร่วมทำวิจัย ("Shalosh" แปลว่า สาม และ "Ekhad" แปลว่า หนึ่ง ในภาษาฮิบบลู ซึ่งอ้างอิงถึงเครื่องคอมพิวเตอร์เครื่องแรกของเขา AT&T 3B1) ไม่เพียงเท่านั้น เขายังเป็นที่รู้จัก จากการแสดงความคิดเห็นในบทความต่างต่าง ตัวอย่างเช่น
คนที่เห็นว่าคณิตศาสตร์ประยุกต์เป็นคณิตศาสตร์ที่แย่เป็นนักคณิตศาสตร์ที่แย่
ดูซิ โปรแกรมมิ่งสนุกกว่าพิสูจน์ทฤษฎีอีกนะ และทีสำคัญ มันทำให้เข้าใจอย่างลึกซึ้ง (มากกว่าพิสูจน์) อีกด้วย
Frank Quinn's Rigor ไม่ rigor อย่างที่ตัวเค้าคิดนะ
ยังชอบใช้กระดานดำแบบเดิมเดิม ระหว่างการเสนอผลงานอยู่
Zeilberger ได้รับรางวัล Lester R. Ford Award ใน ปีพ.ศ. 2533 Herbert Wilf และ Zeilberger ได้รับรางวัล Leroy P. Steele จัดโดย American Mathematical Society จากผลงานชิ้นสำคัญ ในการพัฒนา WZ theory ที่ทำขึ้นในปี พ.ศ. 2531 ซึ่งผลงานชิ้นนี้เป็นการพัฒนาครั้งใหญ่ ในหมวดวิชา hypergeometric summation ไม่เพียงเท่านั้น ในปีพ.ศ. 2547 Zeilberger ได้รับรางวัล Euler medal ในรายงานได้พูดว่า "(ท่านคือ) เแชมป์เบี้ยนในการใช้คอมพิวเตอร์และอัลกอริทึมในการทำคณิตศาสตร์อย่างมีประสิทธิภาพ" ในปีพ.ศ. 2559 Zeilberger กับ Manuel Kauers และ Chirstoph Koutschan ได้รับรางวัล David P. Robbins จาก American Mathematical Society
ในปี พ.ศ. 2555 Zeilberger ได้รับเชิญเป็นส่วนหนึ่งของ American Mathematical Society
แม่น้ำปราณบุรี
"สำหรับปราณบุรีในความหมายอื่น ดูที่: ปราณบุรี"
แม่น้ำปราณบุรี แม่น้ำสำคัญสายหนึ่งของจังหวัดประจวบคีรีขันธ์ เป็นแม่น้ำที่มีต้นกำเนิดจากอุทยานแห่งชาติแก่งกระจาน ของเทือกเขาตะนาวศรี โดยเป็นการไหลรวมกันของน้ำจากห้วยและแม่น้ำหลายสายมารวมกันที่บ้านกร่าง อำเภอแก่งกระจาน จังหวัดเพชรบุรี จากนั้นไหลผ่านอำเภอหัวหินก่อนจะลงสู่ทะเลอ่าวไทยที่อำเภอปราณบุรี บริเวณปากน้ำเป็นเขตอนุรักษ์ป่าชายเลนในพระราชดำริของพระบาทสมเด็จพระเจ้าอยู่หัวภูมิพลอดุลยเดช รวมความยาวประมาณ 180 กิโลเมตร
นับเป็นแม่น้ำสายหนึ่งที่มีความอุดมสมบูรณ์และความหลากหลายของชีวภาพ เป็นแม่น้ำที่ยังประโยชน์แก่ผู้ที่อาศัยอยู่ในพื้นที่นั้น โดยมีการสร้างเป็นพื้นที่ชลประทาน และเป็นสถานที่สำหรับล่องเรือเพื่อการท่องเที่ยว
ร็อคกี้
ภาพยนตร์ชุด ร็อคกี้ เป็นชุดของภาพยนตร์แอคชั่นเกี่ยวกับ กีฬา โดยภาพยนตร์กล่าวถึงชีวิตของนักมวยชื่อดังนามว่า ร็อคกี้ บาบัว ที่รับบทโดย ซิลเวสเตอร์ สตอลโลนซึ่งในภาพยนตร์ชุดนี้มีภาพยนตร์อยู่ 7 เรื่อง ได้แก่
ดับเบิลยูซีดับเบิลยู ครุย์เซอร์เวท แทกทีม แชมเปียนชิป
ดับเบิลยูซีดับเบิลยู ครุย์เซอร์เวท แทกทีม แชมเปียนชิป () เป็นเข็มขัดมวยปล้ำอาชีพประเภทแทกทีมรุ่นครุย์เซอร์เวทในสมาคม เวิลด์แชมเปี้ยนชิพเรสต์ลิง (WCW) ก่อตั้งขึ้นในปี ค.ศ. 2001 ซึ่งใช้ในระยะเวลาสั้นก่อนที่สมาคมจะขายกิจการให้กับสมาคม World Wrestling Federation
ภาษาโลจบาน
ภาษาโลจบาน (อ่านออกเสียงว่า  เป็นภาษาประดิษฐ์ที่มุ่งเน้นความไม่กำกวมของภาษา โดยพัฒนาต่อยอดมาจากภาษาโลกลาน
กลุ่มภาษาตรรกะ หรือ Logical Language Group (LLG) เริ่มพัฒนาภาษานี้ในปี พ.ศ. 2530 หลังจากการโต้วาทีและทดสอบภาษาอย่างยาวนาน "The Complete Lojban Language" ก็ได้แผยแพร่ออกมาในปี พ.ศ. 2540 นอกจากนี้ในปี พ.ศ. 2553 ระหว่างการให้สัมภาษณ์นิวยอร์กไทมส์ เอริกา โอเรนส์ ผู้ประพันธ์ "In the Land of Invented Languages" กล่าวว่าภาษาประดิษฐ์ที่มีไวยากรณ์สมบูรณ์ที่สุดอาจจะเป็นโลจบาน เพราะเป็นภาษาที่สร้างขึ้นมาเพื่อสะท้อนตรรกะ
ชื่อโลจบาน "Lojban" ประกอบมาจากคำว่า "loj" และ "ban" ซึ่งถูกย่อมาจากคำว่า "logji" (ตรรกะ) และ "bangu" (ภาษา)
ครีด (ภาพยนตร์)
ครีด () เป็นภาพยนตร์แอคชั่นเกี่ยวกับกีฬา กำกับโดย ไรอัน คูเกลอร์ เขียนบทด้วยตัวเขาเองและ แอรอน โกวิงตัน ภาพยนตร์เรื่องนี้เป็นภาพยนตร์ลำดับที่ 7 ในภาพยนตร์ชุด ร็อคกี้ ต่อจากภาพยนตร์เรื่อง ร็อคกี้ 6 ราชากำปั้น ทุบสังเวียน นำแสดงโดย ไมเคิล บี. จอร์แดน รับบท อโดนิส จอห์นสัน ครีด ลูกชายของอพอลโล ครีด, ซิลเวสเตอร์ สตอลโลน รับบทเป็น ร็อคกี้ บาบัว พร้อมด้วยนักแสดง เทสซ่า ทอมสัน, ฟิซิเชีย ราซาด, โทนี่ เบลเลวว์ และ กราแฮม แม็คเทวิช โดยภาพยนตร์เรื่องนี้ไม่ได้กล่าวถึงชีวิตของร็อคกี้ บัลบัว แต่กล่าวถึงชีวิตของทายาทของอพอลโล ครีดแทนในเดือนมกราคม ปี 2016 ซิลเวสเตอร์ สตอลโลน และแกรี่ บาร์เบอร์ ยืนยันว่าภาพยนตร์เรื่อง ครีด 2 กำลังดำเนินการถ่ายทำ และจะออกฉายในเดือนพฤศจิกายน 2017
อภินิหารไวกิ้งพิชิตมังกร 2
อภินิหารไวกิ้งพิชิตมังกร 2 () เป็นภาพยนตร์แอนิเมชัน 3 มิติ ของดรีมเวิร์กสแอนิเมชัน ปี ค.ศ. 2014 ภาพยนตร์เรื่องนี้เป็นภาพยนตร์ภาคต่อจากภาพยนตร์ "อภินิหารไวกิ้งพิชิตมังกร" และภาพยนตร์ภาพยนตร์ลำดับที่สองในภาพยนตร์ไตรภาคชุดนี้ เขียนบทและกำกับโดย เดียน เดอโบลอิส ให้เสียงพากย์โดย เจย์ บรารุชเชลล์, เจอร์ราด บัตเลอร์, เคร็ก เฟอกูสัน, อเมริกา เฟอร์เรร่า, โจน่า ฮิลล์, คริสโตเฟอร์ มิ้นท์-เชลล์, ที.เจ. มิลเลอร์, และ คริสเตน วิก สมทบด้วย เคต แบลนเชตต์, ดีจิม่อน ฮอนเซา และ คิท ฮาริงตัน
เรื่องราวเกิดขึ้นในอีก 5 ปีต่อมาหลังจากที่ชาวไวกิ้งหนุ่มผู้กล้าหาญ ฮิคคัพ ผูกมิตรกับมังกรที่ได้รับบาดเจ็บ และเปลี่ยนแปลงชีวิตของชาวเบิร์คกับพวกพ่นไฟได้ไปตลอดกาล ตอนนี้ชาวไวกิ้งและมังกรอยู่ร่วมกันอย่างสงบสุขบนเกาะสุดอัศจรรย์ที่กลายเป็นดินแดนสุดอัศจรรย์สำหรับมังกรไปแล้ว
แต่เมื่อโตขึ้นภาระหน้าที่ก็เพิ่มมากขึ้น ฮิคคัพและเขี้ยวกุด มังกรผู้ซื่อสัตย์ได้โบยบินเพื่อค้นหาคำตอบต่างๆ มันมีอะไรมากกว่าที่เขาคาดไว้ เมื่อฮิคคัพพบว่าผู้ขี่มังกรลึกลับนั่นคือ วอลก้า แม่ของเขาที่หายสาปสูญไปนาน และความสงบสุขระหว่างมังกรกับชาวไวกิ้งกำลังถูก ดราโก้ ผู้กระหายอำนาจมาก่อกวน โดยได้รับความช่วยเหลือจากผู้ดักล่ามังกรอย่างเอเร็ต, แอสทริด, ก็อบเบอร์ และเพื่อนชาวไวกิ้ง สนอทเลาท์, ฟิชเลก และฝาแฝดรัฟนัทและทัฟนัท ที่ให้การช่วยเหลือฮิคคัพ แม่ของเขา และพ่อของเขาคือสต๊อยค์ผู้ยิ่งใหญ่ พวกเขาต้องร่วมมือกันเพื่อปกป้องมังกรที่เลี้ยงดูด้วยความรัก ขณะเดียวกันฮิคคัพก็ต้องหาคำตอบที่เขาค้นหามานานอย่างที่เขาเองก็คาดไม่ถึงด้วย
จอห์นนี กาเล็กกี
จอห์น มาร์ก "จอห์นนี" กาเล็กกี ( เกิด 30 เมษายน ค.ศ. 1975) เป็นนักแสดงชาวอเมริกัน เขาเป็นที่รู้จักกับบทบาทเดวิด ฮีลี จากซิตคอม "โรแซน" ออกอากาศช่องเอบีซี ตั้งแต่ปี ค.ศ. 1992-1997 และดร.เลนเนิร์ด ฮอฟสแตดเตอร์ จากซิตคอม"เดอะบิกแบงเธียรี" ออกอากาศช่องซีบีเอส ตั้งแต่ปี ค.ศ. 2007 กาเล็กกียังเคยปรากฏในภาพยนตร์เรื่อง "เนชันแนลแลมพูนส์คริสต์มาสเวเคชัน" (1989) "แพรนเซอร์" (1989) "ซุยซายด์คิงส์" (1997) "ซัมเมอร์สยองต้องหวีด" (1997) "บุกกีส์" (2003) และ"ล่าเวลาสุดนรก" (2011)
กาเล็กกีเกิดในเบร ประเทศเบลเยียม เป็นบุตรของบิดามารดาที่มีเชื้อสายโปแลนด์ ไอริช และอิตาลี มารดาของเขาชื่อ แมรี ลู นูน เป็นที่ปรึกษาเรื่องมรดก และบิดาชื่อ ริชาร์ด กาเล็กกี เป็นหนึ่งในหน่วยกองทัพอากาศสหรัฐอเมริกามีศูนย์ประจำการที่ประเทศเบลเยียม และทำงานเป็นครูฝึกฟื้นฟูสมรรถภาพ กาเล็กกีเป็นบุตรคนโต มีน้องชายชื่อนิก ซึ่งเขาอธิบายว่าเป็น "อัจฉริยาด้านเครื่องกล" ในอุตสาหกรรมยานยนต์ และมีน้องสาวชื่อแอลลิสัน กาเล็กกีเติบโตในโอกพาร์ก รัฐอิลินอยส์
ระหว่างสัมภาษณ์กับสถานีวิทยุเซดเอ็ม ในนิวซีแลนด์ กาเล็กกีย้อนระลึกถึงความสัมพันธ์ของเขากับมารดา ขณะเป็นเด็ก เขาเป็นที่รู้จักดีว่าเขาชอบแต่งเรื่องเล่าและนิทานขนาดยาว ครั้งหนึ่ง มารดาของเขาเคยให้เขาเล่น "เกมงดใช้เสียง" ซึ่งเขาต้องงดพูดให้นานที่สุดเท่าที่ทำได้ เขายังจำได้ว่าแม้ว่ามารดารักเขามาก แต่เธอกลับเป็นคนหยาบ ๆ วลีหนึ่งที่เธอจะใช้กับเขาด้วยความรักคือ "แม่รักลูกนะ แต่ออกไปได้แล้ว"
โดนต์วอนนาโนว์
"โดนต์วอนนาโนว์" () เป็นเพลงของวงดนตรีป็อปร็อกอเมริกัน มารูนไฟฟ์ เพลงมีนักร้องรับเชิญคือ เคนดริก ลามาร์ และออกจำหน่ายวันที่ 11 ตุลาคม ค.ศ. 2016 เป็นซิงเกิลนำในอัลบั้ม "เรดพิลล์บลูส์" อัลบั้มที่หกของวง เพลงขึ้นสิบอันดับแรกใน 15 ประเทศ และขึ้นอันดับหนึ่งในประเทศเลบานอน ต่อมาเพลงได้รับการรับรองระดับทองคำในประเทศออสเตรเลีย และอิตาลี
"โดนต์วอนนาโนว์" แต่งด้วยคีย์อีไมเนอร์ในจังหวะเวลาปกติ มีเทมโปแบบชัฟฟลิง ความเร็ว 100 จังหวะต่อนาที เพลงมีลำดับคอร์ดดังนี้ CMaj7 – D6 – Em7 – Bm/E เสียงของเลอวีนมีช่วงตั้งแต่ D ถึง C
ไมก์ วอส จากไอโดเลเตอร์ กล่าวว่า "ไม่มีอะไรน่าอวดหรือเกินตัวเกี่ยวกับเพลงฉบับสมบูรณ์นี้ ความจริงแล้ว นี่เป็นกรณีที่เรียกว่า น้อยกว่าคือมากกว่า" [โดนต์วอนนาโนว์] เพิ่มความสดชื่นในเสียงดนตรีของมารูนไฟฟ์ และเน้นย้ำดนตรีวนซ้ำในเพลง แต่รับประกันความดังของเพลงให้แก่วงในระหว่างการทำเพลง ท่อนของเคนดริกรู้สึกว่าเพิ่มเข้ามาภายหลัง แต่หากไม่คิดถึงตรงนั้น ก็หาจุดบกพร่องยาก" ฮอลล์ คีเฟอร์ จากเว็บไซต์วัลเชอร์ กล่าวว่า "มันจะเป็นเพลงประกอบโฆษณารถยนต์ โฆษณาของบริษัททาร์เกตทุกเรื่อง และเป็นเพลงที่ใช้ฟังขณะเมาที่คุณดิ้นรนหาฟังในสามเดือนถัดไป" และกล่าวต่อไปว่า "โดนต์วอนนาโนว์มีเสียงดนตรีโดดเด่นที่ฟังเหมือนไม่ใช่มารูนไฟฟ์ พวกเขาใส่ความเย็นสบาย กระฉับกระเฉง สนุกสนาน และชวนเต้นรำเพื่อลดความเจ็บปวดหลังสูญเสียความสัมพันธ์ที่คุณเคยมี"
ในวันที่ 14 ตุลาคม ค.ศ. 2016 มิวสิกวิดีโอเพลงฉบับไม่มีท่อนแร็ปของเคนดริก ลามาร์ ออกเผยแพร่ครั้งแรก วิดีโอกำกับโดบเดวิด ดอบคิน (ผู้เคยกำกับมิวสิกวิดีโอเพลง "ชูการ์") ฉายครั้งแรกในรายการ"เดอะทูเดย์โชว์" วิดีโอเผยแพร่ทางยูทูบในวันเดียวกันนั้นเอง วิดีโอล้อเลียนเกมความเป็นจริงเสริม โปเกมอน โก ในวิดีโอ แอดัม เลอวีนแต่งกายเป็นแมลงตัวหนึ่ง อกหักจากแมลงอีกตัวหนึ่งที่แสดงโดยแซราห์ ซิลเวอร์แมน อะแมนดา เซอร์นี แชคิล โอนีล เอด เฮลมส์ และวินซ์ วอห์น ปรากฏในวิดีโอด้วย
สโมสรฟุตบอลแม่โจ้ ยูไนเต็ด
สโมสรฟุตบอลแม่โจ้ ยูไนเต็ด เป็นสโมสรฟุตบอลในประเทศไทย ตั้งอยู่ที่ตำบลหนองหาร อำเภอสันทราย จังหวัดเชียงใหม่ ปัจจุบันแข่งขันอยู่ในระดับไทยลีก 4 โซนภาคเหนือตอนบน
ลัทธิกัลโบ
ลัทธิกัลโบ () คือลัทธินโยบายการต่างประเทศที่มองว่าอำนาจตัดสินข้อพิพาทในประเด็นการลงทุนระหว่างประเทศควรขึ้นอยู่กับดุลยพินิจของประเทศที่ได้ไปลงทุน ดังนั้นลัทธิกัลโบจึงได้เสนอให้ห้ามการปกป้องทางการทูตหรือการแทรกแซง (ด้วยกำลังอาวุธ) ก่อนที่การแก้ไขในระดับท้องถิ่นจะถูกใช้หมดทุกหนทางแล้ว ซึ่งตามแนวทางนี้นักลงทุนจะไม่มีทางเลือกอื่นนอกจากใช้ระบบศาลในท้องถิ่นเท่านั้น จึงถือได้ว่าลัทธินี้เป็นการแสดงออกถึงแนวคิดชาตินิยมในทางกฎหมาย ทั้งนี้หลักการของลัทธิกัลโบซึ่งถูกตั้งชื่อตามนักกฎหมายชาวอาร์เจนตินา การ์โลส กัลโบ ได้ถูกประยุกต์ใช้ทั่วทั้งภูมิภาคละตินอเมริกาและส่วนอื่น ๆ ของโลกด้วย
ลัทธินี้ถือกำเนิดขึ้นจากแนวคิดของกัลโบที่ได้แสดงไว้ใน "กฎหมายระหว่างประเทศเชิงทฤษฎีและเชิงปฏิบัติในยุโรปและอเมริกา" () ของเขาที่ปารีส ค.ศ. 1868 (ภายหลังได้ตีพิมพ์ออกมาอีกหลายครั้งและถูกตีพิมพ์ในภาษาฝรั่งเศส) โดยกัลโบได้แสดงให้เห็นว่าลัทธิของเขามีความจำเป็นต่อการป้องกันไม่ให้ประเทศที่มีอำนาจมากกว่าล่วงละเมิดอำนาจศาลของประเทศที่อ่อนแอกว่า ซึ่งหลังจากนั้นเป็นต้นมาหลักการดังกล่าวได้ถูกนำไปบรรจุไว้เป็นส่วนหนึ่งในรัฐธรรมนูญของประเทศละตินอเมริกาหลายแห่ง เช่นเดียวกับในสนธิสัญญา บทบัญญัติ และสัญญาอื่น ๆ อีกหลายฉบับ นอกจากนี้หลักการของลัทธิกัลโบยังถูกนำไปใช้ในสัญญาสัมปทานเสียเป็นส่วนมาก โดยจะมีวรรคหนึ่งวรรคที่ให้ศาลท้องถิ่นมีอำนาจตัดสินเด็ดขาดและลบล้างคำอุทธรณ์ใดก็ตามที่ทำเกิดการแทรกแซงทางการทูต
อนึ่ง หลักการในลัทธิกัลโบยังถูกนำไปประยุกต์ใช้เฉพาะเจาะจงในลัทธิดราโกด้วยเช่นกัน
ลัทธิดราโก
ลัทธิดราโก () คือแถลงการณ์ในปี ค.ศ. 1902 โดยรัฐมนตรีว่าการกระทรวงการต่างประเทศอาร์เจนตินา ลูอิส มาเรีย ดราโก ในหมายเหตุทางการทูตที่ส่งถึงสหรัฐอเมริกา ดราโกรับรู้ได้ว่าลัทธิมอนโรและอิทธิพลของจักรวรรดิในยุโรปมีความขัดแย้งกัน จึงได้เน้นย้ำความสนใจต่อหลักความเท่าเทียมของอำนาจอธิปไตยในรัฐต่าง ๆ ซึ่งสหรัฐอเมริกาสนับสนุน โดยลัทธินี้ได้กำหนดแนวนโยบายที่ว่าอำนาจจากต่างชาติซึ่งรวมถึงสหรัฐอเมริกา ไม่สามารถบีบบังคับชาติในภูมิภาคละตินอเมริกาให้ชำระหนี้สินที่ติดค้างอยู่ได้ ต่อมาสหรัฐอเมริกาจึงออก "บทแทรกโรสเวลต์" (Roosevelt Corollary) ในปี ค.ศ. 1904 เพื่อตอบโต้ลัทธิดราโกและยืนยันสิทธิ์การแทรกแซงภูมิภาคดังกล่าวของสหรัฐอเมริกา เพื่อปกป้องผลประโยชน์ทางธุรกิจของตนและเอกราชของประเทศในละตินอเมริกาจากชาติมหาอำนาจยุโรป
ลัทธินี้ถือกำเนิดมาจากแนวคิดของการ์โลส กัลโบ ที่ได้เสนอไว้ใน "กฎหมายระหว่างประเทศเชิงทฤษฎีและเชิงปฏิบัติในยุโรปและอเมริกา" () หรือเป็นที่รู้จักทั่วไปว่า "ลัทธิกัลโบ" ซึ่งได้เสนอแนวทางห้ามปรามการแทรกแซงทางการทูตจนกว่าจะหมดหนทางแก้ไขปัญหาในระดับท้องถิ่น
ลัทธิดราโกยังถือว่าเป็นการตอบโต้การกระทำของสหราชอาณาจักร เยอรมนี และอิตาลี ที่ปิดกั้นและโอบล้อมท่าเรือของเวเนซูเอลาในปี ค.ศ. 1902 เพื่อกดดันให้เวเนซูเอลายอมชำระหนี้สินจำนวนมหาศาลที่ก่อไว้ในช่วงก่อนรัฐบาลของประธานาธิบดีซีเปรียโน กัสโตร ซึ่งในขณะนั้นรัฐมนตรีว่าการกระทรวงการต่างประเทศสหรัฐอเมริกา จอห์น เฮย์ ต้องชะลอการแสดงท่าทีออกไปถึง 6 สัปดาห์ เนื่องจากติดขัดในหลักการตามลัทธิมอนโรที่ไม่ให้สหรัฐอเมริกาเข้าไปมีส่วนยุ่งเกี่ยวในกิจการของประเทศยุโรป อย่างไรก็ตามเฮย์ได้ตอบโต้เหตุการณ์ดังกล่าวโดยยกคำกล่าวของประธานาธิบดีธีโอดอร์ โรสเวลต์ที่มีต่อสภาคองเกรสปี ค.ศ. 1901 ว่า "เราไม่รับประกันว่ารัฐใด ๆ จะรอดพ้นบทลงโทษจากความผิดพลาดของตนไปได้" และแม้ว่าโรสเวลต์จะกล่าวชื่นชมลัทธิดราโกในภายหลัง แต่ก่อนหน้านั้นเขา (ในฐานะรองประธานาธิบดี) ได้เขียนจดหมายไปถึงนักการทูตเยอรมัน แฮร์มันน์ ชเปค ฟอน ชแตร์นบูร์ก ว่า "หากประเทศอเมริกาใต้ชาติใดก็ตามประพฤติมิชอบต่อประเทศยุโรปชาติใดก็ตาม จงปล่อยให้ประเทศยุโรปสั่งสอนพวกเขา"
ลัทธิดราโกฉบับดัดแปลงโดยฮอเรซ พอร์เตอร์ ได้ถูกนำไปใช้ที่เดอะเฮกในปี ค.ศ. 1907 โดยเสนอเพิ่มเติมว่าควรใช้กระบวนการอนุญาโตตุลาการและการดำเนินคดีก่อนเป็นลำดับแรก
นอกจากนี้เวเนซูเอลายังใช้ลัทธิดราโกเป็นเหตุผลในการลงคะแนนเสียงสนับสนุนอาร์เจนตินา ณ ที่ประชุมองค์การรัฐอเมริกัน (Organization of American States) ในประเด็นวิกฤติหนี้สินของอาร์เจนตินา ซึ่งเกี่ยวข้องกับบริษัทเอ็นเอ็มแอลแคปิตอลอีกด้วย
คัลบี
คัลบี () โดยทั่วไปหมายถึงอาหารประเภทย่าง (คูอี) ชนิดหนึ่งของเกาหลี ทำจากส่วนซี่โครงสั้นของเนื้อวัวหรือเนื้อหมูที่ผ่านการหมักแล้วในซอสคันจัง (ซีอิ๊วแบบเกาหลี) ในภาษาเกาหลี "คัลบี" แปลว่า "ซี่โครง" ซึ่งอาจผ่านการปรุงสุกแล้วหรือไม่ก็ได้ แม้ว่าอาหารชนิดนี้จะมีชื่อเต็มว่า คัลบีกูอี () แต่เวลาเรียกมักจะตัดคำว่า "คูอี" ("ปิ้ง, ย่าง") ออกไป
คัลบีอยู่ในอันดับที่ 41 ของอาหาร 50 จานแรกที่อร่อยที่สุดในโลก ซึ่งจัดอันดับโดยซีเอ็นเอ็น โก (CNN Go) ในปี พ.ศ. 2554
สโมสรฟุตบอลบีอีซี เทโรศาสนในฤดูกาล 2560
ฤดูกาล 2560 เป็นฤดูกาลที่ 21 ในนามของสโมสรฟุตบอล บีอีซี เทโรศาสน ใน ไทยลีก นับตั้งแต่ปี พ.ศ. 2540. โดยที่ต่อมาทาง บริษัท ไทยลีก จำกัด ไม่รับการอนุมัติการเปลื่ยนชื่อและสัญลักษณ์ของสโมสรฯ เนื่องจากผิดข้อบังคับ คลับไลเซนนิ่งส์ เป็นเหตุทำให้สโมสรต้องกลับมาใช้ชื่อเดิมอีกครั้ง.
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2560
บูดี อันดุก
บูดี อันดุก (ชื่อเดิม:บูดี ปรีฮาติน เกิดเมื่อวันที่ 8 กุมภาพันธ์ ค.ศ. 1968 – 11 มกราคม ค.ศ. 2016) เป็นนักแสดงและนักแสดงตลกชาวอินโดนีเซีย
บูดี เริ่มประกอบอาชีพนักแสดงตลก โดยแสดงเรื่อง "Ngelaba" ในปี ค.ศ. 1996. ชื่อบูดีเริ่มรู้จักอย่างกว้างขวางมากขึ้น ในชิทคอมเรื่อง "Tawa Sutra"
บูดี เสียชีวิตด้วยโรคมะเร็งปอด ที่โรงพยาบาลดาร์ไมส์, กรุงจากาตาร์ ประเทศอินโดนีเซีย เมื่อวันที่ 11 มกราคม ค.ศ. 2016
พรรคสหประชาชน (เกาหลีใต้)
พรรคสหประชาชน เป็นพรรคการเมืองแบบฝ่ายซ้าย ของประเทศเกาหลีใต้
สตาร์บอย (เพลง)
"สตาร์บอย" () เป็นเพลงของนักร้องชาวแคนาดา เดอะวีกเอนด์ จากสตูดิโออัลบั้ม "สตาร์บอย" เพลงมีศิลปินรับเชิญเป็นคู่นักดนตรีอิเล็กทรอนิกส์ชาวฝรั่งเศส ดาฟต์พังก์ และแต่งโดยคนสามคน ได้แก่ ด็อก แม็กคินนีย์ เฮนรี วอลเทอร์ และเจสัน เควนวิล ผลิตเพลงโดยดาฟต์พังก์ และร่วมผลิตโดยเดอะวีกเอนด์ แม็กคินนีย และเซอร์คัต เพลงออกจำหน่ายเป็นซิงเกิลแรกจากอัลบั้มในวันที่ 22 กันยายน ค.ศ. 2016 โดยสังกัดเอกซ์โอ และรีพับลิกเรเคิดส์ เพลงเป็นแนวอิเล็กโทรป็อป เนื้อเพลงเล่าเกี่ยวกับการใช้ชีวิตแบบหรูหราของคนดัง
"สตาร์บอย" ขึ้นอันดับหนึ่งในชาร์ตของหลายประเทศ เช่น แคนาดา ฝรั่งเศส เนเธอร์แลนด์ นิวซีแลนด์ สวีเดน และเป็นเพลงที่สามที่ขึ้นอันดับหนึ่งบนชาร์ต"บิลบอร์ด"ฮอต 100 มิวสิกวิดีโอกำกับโดยแกรนต์ ซิงเงอร์ ผู้เคยกำกับเพลง "คานต์ฟีลมายเฟซ" และ "เดอะฮิลส์" ในมิวสิกวิดีโอ เดอะวีกเอนด์พยายามทำลายสิ่งที่แสดงถึงตนเอง รวมถึงรางวัลของเขาเอง และอัลบั้มที่แล้ว "บิวตีบีไฮนด์เดอะแมดเนส" มีการบรรยายว่าในวิดีโอ เดอะวีกเอนด์พยายามฆ่าตัวตนเดิมของเขาเอง
ทอม เดวีส์ (นักฟุตบอลเกิด พ.ศ. 2541)
ทอมัส "ทอม" เดวีส์ () เกิดเมื่อวันที่ 30 มิถุนายน ค.ศ. 1998 เป็นนักฟุตบอลชาวอังกฤษปัจจุบันเล่นให้กับเอฟเวอร์ตัน ในตำแหน่งกองกลาง
เดวี่ส์เกิดเมื่อวันที่ 30 มิถุนายน ค.ศ. 1998 เป็นชาวเมือง ลิเวอร์พูล โดยกำเนิดและมีศักดิ์เป็นหลานของ อดีตนักฟุตบอลของเอฟเวอร์ตันชุดคว้าแชมป์ดิวิชัน 1 (เดิม) ฤดูกาล 1969–70
เดวี่ส์เข้าร่วมศูนย์ฝึกเยาวชนของเอฟเวอร์ตันเมื่อ ค.ศ. 2009 ขณะอายุ 11 ปี และได้รับการตอบแทนด้วยสัญญาการเป็นนักฟุตบอลอาชีพเมื่อวันที่ 30 กันยายน ค.ศ. 2015 ขณะอายุ 17 ปี
เดวี่ส์ประเดิมสนามให้กับทีมชุดใหญ่เมื่อวันที่ 16 เมษายน ค.ศ. 2016 เมื่อถูก โรเบร์โต มาร์ตีเนซ กุนซือในขณะนั้นส่งลงไปเป็นตัวสำรองแทน ดาร์รอน กิ๊บสัน ในนาทีที่ 83 ในนัดที่ทีมทอฟฟี่สีน้ำเงินเปิด กูดิสันพาร์ก เสมอกับทีมนักบุญ เซาแธมป์ตัน 1–1
จนกระทั่งวันที่ 15 พฤษภาคม ค.ศ. 2016 ซึ่งเป็นนัดสุดท้ายของฤดูกาล 2015–16 ภายหลังจากที่มาร์ตีเนซถูกทางสโมสรสั่งปลด กุนซือรักษาการในขณะนั้นได้ส่งเดวีส์ลงประเดิมสนามในฐานะตัวจริงนัดแรกในนัดที่ทีมทอฟฟี่สีน้ำเงินเอาชนะทีมนกขมิ้น นอริชซิตี 3–0 และในนัดนี้เดวีส์ได้รับเลือกให้เป็น แมน ออฟ เดอะ แมตช์ อีกด้วย
ในวันที่ 3 สิงหาคม ค.ศ. 2016 เดวีส์ได้จรดปากกาต่อสัญญากับต้นสังกัดไปอีก 5 ปีจนถึงปี ค.ศ. 2021 จากนั้นในวันจันทร์ที่ 2 มกราคม ค.ศ. 2017 ในฤดูกาล 2016–2017 เดวีส์ได้ประเดิมสนามเป็นตัวจริงนัดแรกในนัดที่เปิดบ้านเอาชนะเซาแธมป์ตัน 3–0 ต่อมาในวันอาทิตย์ที่ 15 มกราคม ค.ศ. 2017 เดวีส์ได้ประเดิมประตูแรกให้กับตัวเองในนัดที่เอฟเวอร์ตันเปิดบ้านเอาชนะเรือใบสีฟ้า แมนเชสเตอร์ซิตี 4–0 โดยเดวีส์เป็นผู้ทำประตูที่ 3
โสมส่องแสง
โสมส่องแสง และ รอยอินทร์ เป็นละครโทรทัศน์แนวแอ็กชั่น-โรแมนติก-ดราม่า บทประพันธ์ของ โรสลาเรน บทโทรทัศน์โดย เอื้องอรุณ สมิตสุวรรณ กำกับการแสดงโดย นพพล โกมารชุน ผลิตโดย บริษัท ยูม่า 99 จำกัด โดย ยุวดี ไทยหิรัญ ออกอากาศทุกวันพุธ–พฤหัสบดี เวลา 20.20 - 21.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ฉัตรชัย เปล่งพานิช, มาช่า วัฒนพานิช , พงษ์พัฒน์ วชิรบรรจง , ศิริลักษณ์ ผ่องโชค และนักแสดงชั้นนำอีกมากมาย เริ่มตอนแรกวันที่ 21 เมษายน พ.ศ. 2537–21 กรกฎาคม พ.ศ. 2537
พระราชพิธีสถาปนามกุฎราชกุมาร (ญี่ปุ่น)
พระราชพิธีสถาปนามกุฎราชกุมาร () พระราชพิธีสถาปนามกุฎราชกุมารของญี่ปุ่นที่มีมาแต่โบราณกาลโดยพระราชพิธีสถาปนามกุฎราชกุมารครั้งแรกในสมัยใหม่เกิดขึ้นเมื่อปี เมจิ ที่ 21 ในรัชสมัย สมเด็จพระจักรพรรดิเมจิ เมื่อวันที่ 3 พฤศจิกายน ค.ศ. 1889 (พ.ศ. 2432) คือพระราชพิธีสถาปนาเจ้าชายโยะชิฮิโตะขึ้นเป็นมกุฎราชกุมารในเวลาต่อมามกุฎราชกุมารโยะชิฮิโตะได้ขึ้นสืบราชบัลลังก์เป็น จักรพรรดิไทโช
ส่วนพระราชพิธีนี้เกิดขึ้นครั้งล่าสุดเมื่อปี เฮเซ ที่ 2 ในรัชสมัย สมเด็จพระจักรพรรดิอะกิฮิโตะ เมื่อวันที่ 23 กุมภาพันธ์ ค.ศ. 1991 (พ.ศ. 2534) คือพระราชพิธีสถาปนา เจ้าชายนะรุฮิโตะ พระราชโอรสองค์ใหญ่ขึ้นเป็นมกุฎราชกุมารที่ พระราชวังหลวงโตเกียว หรือ พระราชวังอิมพีเรียล
กีฬาเคอร์ลิงในเอเชียนเกมส์ฤดูหนาว 2017
กีฬาเคอร์ลิงในเอเชียนเกมส์ฤดูหนาว 2017 เป็นการแข่งขันกีฬาเคอร์ลิงที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 18–24 กุมภาพันธ์ พ.ศ. 2560 โดยได้จัดขึ้นที่สนามกีฬาเคอร์ลิงซัปโปะโระ ซึ่งครั้งนี้จะมีการแข่งขันทั้งหมด 2 รายการ คือ ประเภททีมชาย และประเภททีมหญิง โดยครั้งนี้กีฬาเคอร์ลิงได้กลับมาแข่งขันอีกครั้ง หลังจากที่ไม่ได้บรรจุเข้าแข่งขันกีฬาเอเชียนเกมส์ฤดูหนาว 2011 ที่กรุงอัสตานา และกรุงอัลมาตี ประเทศคาซัคสถานในการแข่งขันกีฬาเคอร์ลิงครั้งนี้ มีประเทศเข้าแข่งขันทั้งสิ้น 6 ประเทศ
ฮีตเวฟ (หนังสือการ์ตูน)
ฮีตเวฟ () ชื่อจริง มิก รอรี (Mick Rory) เป็นตัวละครของดีซีคอมิกส์ สร้างสรรค์โดยจอห์น บรูมและคาร์ไมน์ อินฟันติโน ปรากฏตัวครั้งแรกในหนังสือการ์ตูน "เดอะแฟลช" เล่มที่ 140 (พฤศจิกายน ค.ศ. 1963) เป็นศัตรูกับแฟลช เดิมฮีตเวฟเป็นอริกับกัปตันโคลด์ แต่ต่อมาร่วมกับกัปตันโคลด์เป็นสมาชิกกลุ่มโร้กส์
ฮีตเวฟมีชื่อจริงคือ มิก รอรี เกิดที่ไร่นอกเมืองเซ็นทรัลซิตี รอรีหลงใหลในไฟมาตั้งแต่เด็ก หลังจุดไฟเผาบ้านตัวเอง รอรีย้ายไปอยู่กับลุง แต่ต้องย้ายที่อยู่อีกครั้งหลังจับเพื่อนนักเรียนขังในบ้านแล้วจุดไฟเผา ต่อมาเขาทำงานเป็นนักแสดงพ่นไฟในคณะละครสัตว์แต่ทำอยู่ได้ไม่นาน รอรีกลัวความหนาวเย็นเพราะตอนเด็กเคยถูกเพื่อนคนที่ต่อมาเขาจุดไฟเผาขังในตู้แช่ หลังเห็นปฏิบัติการของกลุ่มโร้กส์ รอรีตัดสินใจสร้างชุดกันไฟทำจากแร่ใยหินและปืนพ่นไฟแบบพกพา กลายเป็น "ฮีตเวฟ" ฮีตเวฟปะทะกับแฟลชหลายครั้งและเป็นอริกับกัปตันโคลด์เพราะอาการกลัวความหนาวเย็นของรอรีเอง ต่อมากัปตันโคลด์แนะนำฮีตเวฟให้กลุ่มโร้กส์ ทั้งสองร่วมมือกันเพื่อกำจัดแฟลช แต่ต่อมาสู้กันเองจนถูกแฟลชจับทั้งคู่
หลังพ้นโทษ รอรีทำงานเป็นที่ปรึกษาของหน่วยดับเพลิง แต่เป็นอาชญากรอีกครั้งหลังได้รับข้อเสนอจากอะบราคาดาบรา รอรีและสมาชิกกลุ่มโร้กส์อีก 4 คนสละชีวิตตัวเองเพื่อปลดปล่อยมารเนรอน แต่ต่อมาแฟลชบังคับให้เนรอนคืนวิญญาณให้กับทั้ง 5 คน
ในหนังสือการ์ตูน "อินฟินิตคริซิส" ฮีตเวฟกลายเป็นสมาชิกกลุ่มซีเคร็ตโซไซตีออฟซูเปอร์วิลเลนส์
ก่อน "New 52" ฮีตเวฟไม่มีพลังพิเศษ แต่ใช้ปืนพ่นไฟแบบพกพาที่พ่นไฟความร้อนสูงจนสามารถหลอมละลายรองเท้าที่ช่วยให้แฟลชวิ่งเร็วกว่าแสงได้ นอกจากนี้เขายังมีความรู้ด้านไฟ ใน "New 52" รอรีดัดแปลงพันธุกรรมของเขาจนสามารถสร้างไฟจากร่างกายได้
ใน "เดอะ แฟลช วีรบุรุษเหนือแสง" ฮีตเวฟรับบทโดยโดมินิก เพอร์เซลล์
กีฬาทวิกีฬาในเอเชียนเกมส์ฤดูหนาว 2017
กีฬาทวิกีฬาในเอเชียนเกมส์ฤดูหนาว 2017 เป็นการแข่งขันกีฬาทวิกีฬาที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 23–26 กุมภาพันธ์ พ.ศ. 2560 โดยได้จัดขึ้นที่สนามทวิกีฬานิชิโอะกะ 
ซึ่งครั้งนี้จะมีการแข่งขันทั้งหมด 7 รายการ คือ ประเภทชาย 3 รายการ ประเภทหญิง 3 รายการ และประเภททีมผสม 1 รายการในการแข่งขันกีฬาวิ่งสเกตลู่สั้นครั้งนี้ มีประเทศเข้าแข่งขันทั้งสิ้น 9 ประเทศ โดยที่ประเทศออสเตรเลีย อยู่ในฐานะประเทศรับเชิญ ซึ่งไม่มีสิทธิ์ในการรับเหรียญรางวัล
กีฬาวิ่งสเกตในเอเชียนเกมส์ฤดูหนาว 2017
กีฬาวิ่งสเกตในเอเชียนเกมส์ฤดูหนาว 2017 เป็นการแข่งขันกีฬาวิ่งสเกตที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 19–23 กุมภาพันธ์ พ.ศ. 2560 โดยได้จัดขึ้นที่สนามกีฬาสเกตน้ำแข็งโอะบิฮิโระฟอเรสต์ 
ซึ่งครั้งนี้จะมีการแข่งขันทั้งหมด 14 รายการ คือ ประเภทชาย 7 รายการ และประเภทหญิง 7 รายการในการแข่งขันกีฬาวิ่งสเกตลู่สั้นครั้งนี้ มีประเทศเข้าแข่งขันทั้งสิ้น 10 ประเทศ โดยที่ประเทศออสเตรเลีย อยู่ในฐานะประเทศรับเชิญ ซึ่งไม่มีสิทธิ์ในการรับเหรียญรางวัล
สถาบันวิทยาการจัดการแห่งแปซิฟิค
สถาบันวิทยาการจัดการแห่งแปซิฟิค () เป็นสถาบันอุดมศึกษาเอกชนในประเทศไทย ตั้งอยู่ที่หมู่ที่ 1 ถนนพหลโยธิน ตำบลบ้านต๊ำ อำเภอเมืองพะเยา จังหวัดพะเยา ก่อตั้งขึ้นในประเทศไทยเมื่อ 19 มิถุนายน พ.ศ. 2557 นับเป็นสถาบันอุดมศึกษาเอกชนแห่งแรกของจังหวัดพะเยา ได้รับการรับรองวิทยฐานะให้จัดการเรียนการสอนในระดับปริญญาตรีและปริญญาโท จากสำนักงานคณะกรรมการการอุดมศึกษา กระทรวงศึกษาธิการ เป็นสถาบันที่เน้นการผลิตบัณฑิต ด้านการจัดการ สามารถบูรณาการความรู้สู่สังคมแห่งภูมิปัญญา ทั้งความรู้ด้านทฤษฏี และทักษะทางด้านการจัดการในทุกสาขาวิชาที่เปิดสอน เพื่อที่สามารถออกไปทำงานได้จริงให้เป็นที่ยอมรับในวงการวิชาการ ภาครัฐ สังคมธุรกิจและอุตสาหกรรมอย่างกว้างขวาง ปัจจุบันมีนายเลอศักดิ์ จุลเทศ เป็นนายกสภาสถาบัน และ ดร.สุรเจต ไชยพันธ์พงษ์ เป็นอธิการบดี
สถาบันวิทยาการจัดการแห่งแปซิฟิค เปิดทำการเรียนการสอนในระดับปริญญาตรี 5 หลักสูตร ได้แก่
และระดับปริญญาโท 3 หลักสูตร ได้แก่
สถาบันเทคโนโลยีแห่งสุวรรณภูมิ
สถาบันเทคโนโลยีแห่งสุวรรณภูมิ () เป็นสถาบันอุดมศึกษาเอกชนในประเทศไทย ตั้งอยู่ที่ ตำบลบางพลีใหญ่ อำเภอบางพลี จังหวัดสมุทรปราการ ก่อตั้งขึ้นเมื่อปีพ.ศ. 2558 นับเป็นสถาบันอุดมศึกษาเอกชนแห่งที่ 4 ของจังหวัดสมุทรปราการ ปัจจุบันมีศาสตราจารย์กิตติคุณ ดร.กระมล ทองธรรมชาติ เป็นนายกสภาสถาบัน รศ.ดร. รัฐบุรุษ คุ้มทรัพย์ เป็นอธิการบดี
สถาบันเทคโนโลยีแห่งสุวรรณภูมิ เปิดทำการเรียนการสอนในระดับปริญญาตรี 3 คณะ 4 หลักสูตร ได้แก่
และระดับปริญญาโท 2 คณะ 2 หลักสูตร ได้แก่
สถาบันวิทยสิริเมธี
สถาบันวิทยสิริเมธี ( เป็น graduate research intensive university ตั้งอยู่ในพื้นที่วังจันทร์วัลเลย์ (Wangchan Valley) ตำบลป่ายุบใน อำเภอวังจันทร์ จังหวัดระยอง ประเทศไทย ก่อตั้งขึ้นเมื่อปี พ.ศ. 2558 โดยมูลนิธิพลังสร้างสรรค์นวัตกรรม (Power of Innovation Foundation) (ชื่อเดิม มูลนิธิสถาบันวิทยาศาสตร์และเทคโนโลยีระยอง) ตามโครงการจัดตั้งสถาบันอุดมศึกษาและโรงเรียนวิทยาศาสตร์ กลุ่ม ปตท. พื้นที่ภาคตะวันออก ด้วยวิสัยทัศน์สำคัญของ ดร.ไพรินทร์ ชูโชติถาวร ประธานมูลนิธิฯ และนายกสภาสถาบันฯ คนแรก ที่มุ่งหวังให้สถาบันฯ ติดอันดับ 1 ใน 50 ของมหาวิทยาลัยวิจัยชั้นนำระดับโลก
ปัจจุบัน VISTEC มีนายเทวินทร์ วงศ์วานิช ดำรงตำแหน่ง นายกสภาสถาบันวิทยสิริเมธี และ ศาสตราจารย์ ดร.จำรัส ลิ้มตระกูล ดำรงตำแหน่ง อธิการบดีสถาบันวิทยสิริเมธี
VISTEC มุ่งเน้นการจัดการศึกษาด้านวิทยาศาสตร์ วิศวกรรม และเทคโนโลยี โดยมีศูนย์วิจัยวิทยาศาสตร์และเทคโนโลยีชั้นแนวหน้า (Frontier Research Center) ซึ่งเป็นศูนย์กลาง ในการเสริมสร้างความเข้มแข็งทางการวิจัยและให้การสนับสนุนด้านทุนการวิจัยแก่สถาบันฯ เป็นศูนย์รวมนักวิจัยที่มีความเชี่ยวชาญ สูง ช่วยขับเคลื่อนการดำเนินงานด้านการศึกษา วิจัย การสร้างนวัตกรรม สร้างความร่วมมือทางด้านวิจัยกับสถาบันการศึกษา ภาคธุรกิจ ภาคอุตสาหกรรมและหน่วยงานด้านการวิจัยวิทยาศาสตร์และเทคโนโลยี
สถาบันวิทยสิริเมธี เปิดการเรียนการสอนในระดับบัณฑิตศึกษา (ปริญญาโทและปริญญาเอก) จำนวน 4 สำนักวิชา ได้แก่
โดยมีศูนย์วิจัยวิทยาศาสตร์และเทคโนโลยีชั้นแนวหน้า (Frontier Research Center: FRC) ที่เป็นกลไกลสนับสนุนการดำเนินงานวิจัย
1. Functional Materials by Molecular Design
2. Molecular and Engineering Catalysis
3. Manufacturing at the Nanoscale
4. Biologically Inspired Engineering
5. Biomass Refinery Technology
6. Nano Electronics, Photonics and Magnetics
7. Efficient Energy Conversion Storage, and Utilization
8. Agricultural Biomolecular Engineering
9. Safety, Health, Environment, Sustainability
สถาบันวิทยสิริเมธี มีผลงานตีพิมพ์ในวารสารที่มีคุณภาพสูงในระดับนานาชาติ อาทิ Nature Index อาทิเช่น Nature Communication Chemical Science and Chemical Communication (Royal Society of Chemistry, UK), Angewandte chemie (German Chemical Society), Proceedings of the National Academy of Sciences USA (United States National Academy of Sciences) เป็นต้น
มีผลงานตีพิมพ์ด้านวิทยาศาสตร์ระดับนานาชาติ จำนวน 120 ผลงาน  โดยเฉลี่ย 6.9 ผลงาน ต่อ อาจารย์ 1 ท่าน/ปี (Average Journal Impact Factor: 4.5)
มีการจดสิทธิบัตรผลงานและสิ่งประดิษฐ์จากการวิจัย จำนวน 21 สิทธิบัตร
และได้รับรางวัลจากสำนักงานคณะกรรมการวิจัยแห่งชาติ (วช.) จำนวน 4 รางวัล ได้แก่
1. รางวัลนักวิจัยดีเด่นแห่งชาติ ประจำปี 2559 สาขาวิทยาศาสตร์เคมีและเภสัช (ศ.ดร.วินิช พรมอารักษ์)
2. รางวัลผลงานวิจัยระดับดีมากประจำปี 2559 สาขาวิทยาศาสตร์เคมีและเภสัช (ผศ.ดร.มนตรี สว่างพฤกษ์)
3. รางวัลผลงานประดิษฐ์คิดค้น ประจำปี 2559 สาขาวิทยาศาสตร์เคมีและเภสัช (ผศ.ดร.มนตรี สว่างพฤกษ์)
4. รางวัลวิทยานิพนธ์ระดับดีมากประจำปี 2559 สาขาวิทยาศาสตร์กายภาพและคณิตศาสตร์ (ดร.พิชญ พัฒนสัดยวงศ์)
วิทยาลัยบัณฑิตสกลนคร
วิทยาลัยบัณฑิตสกลนคร เป็นสถาบันอุดมศึกษาเอกชนในประเทศไทย ตั้งอยู่ที่อำเภอเมืองสกลนคร จังหวัดสกลนคร ก่อตั้งขึ้นเมื่อปีพ.ศ. 2530 ปัจจุบันเลิกกิจการไปแล้ว โดยการถูกเพิกถอนใบอนุญาตจัดตั้งมหาวิทยาลัยบัณฑิตสกลนคร เมื่อวันที่ 4 เมษายน 2540
วิทยาลัยบัณฑิตสกลนคร ก่อตั้งในจังหวัดสกลนครในปี 2530 โดยที่ต่อมาในปี 2537 จัดตั้งวิทยาเขตเพิ่มขึ้นในจังหวัดนครศรีธรรมราช เมื่อแรกก่อตั้ง ทบวงมหาวิทยาลัยรับรองมาตรฐานเพียง 2 สาขาวิชา ได้แก่ สาขาวิชาเทคโนโลยีผลิตพืชผล และสาขาวิชาเทคโนโลยีผลิตสัตว์ ต่อมาได้เปิดสอนสาขาวิชาที่มีความต้องการในตลาด เช่นนิติศาสตร์ นิเทศศาสตร์ และวิศวกรรมศาสตร์ รวมทั้งการเปิดสอนระดับมหาบัณฑิตในสาขาวิชาเทคโนโลยีการเกษตร และศิลปศาสตร์ แต่ทั้งหมดนี้ ทบวงมหาวิทยาลัยมิได้รับรอง นอกจากนี้ยังมีการพิสูจน์ได้ว่าวิทยาลัยบัณฑิตสกลนคร มีการซื้อขายประกาศณียบัตรวิชาชีพครู กระทรวงศึกษาธิการจึงได้สอบสวนและสั่งเพิกถอนใบอนุญาตจัดตั้ง เมื่อวันที่ 4 เมษายน 2540
สถาบันวิทยสิริเมธี เปิดทำการเรียนการสอนในระดับปริญญาตรี 2 คณะ 5 หลักสูตร ได้แก่
และระดับปริญญาโท 2 หลักสูตร ได้แก่
เอ็ดเวิร์ด วูด เอิร์ลแห่งฮาลิแฟกซ์
เอ็ดเวิร์ด เฟรเดริก ลินเลย์ วูด เอิร์ลแห่งฮาลิแฟกซ์ () เป็นหนึ่งในนักการเมืองอาวุโสที่สุดในพรรคอนุรักษนิยมของสหราชอาณาจักรในทศวรรษที่ 1930 เขาได้ดำรงตำแหน่งรัฐมนตรีหลายกระทรวง และยังได้เป็นอุปราชแห่งอินเดียระหว่าง ค.ศ. 1925 ถึง 1931 เขาเป็นหนึ่งในผู้คิดและเสนอนโยบายจำยอมสละต่อรัฐสภาในช่วงสงครามโลกครั้งที่สอง ในค.ศ. 1939 เขาเป็นหนึ่งในผู้สนับสนุนให้สหราชอาณาจักรหยุดยั้งการแผ่อำนาจของฮิตเลอร์โดยการส่งทหารไปช่วยคุ้มกันโปแลนด์
เมื่อนายกรัฐมนตรี เนวิล เชมเบอร์ลิน ลาออกในเดือนพฤษภาคม ค.ศ. 1940 เขาได้รับการสนับสนุนอย่างท่วมท้นจากสภาให้เป็นนายกรัฐมนตรีคนต่อไป แต่เขาเชื่อว่าเชอร์ชิลจะเป็นนายกฯที่เหมาะสมกว่าในช่วงเวลาสงคราม เขาจึงปฏิเสธคำเชิญโดยใช้ข้ออ้างว่า ตนเองเป็นสมาชิกสภาสูง ไม่เหมาะที่จะมาเป็นนายกรัฐมนตรี
เฟนิโทอิน
เฟนิโทอิน (Phenytoin) หรือชื่อทางการค้าคือ ไดแลนติน (Dilantin) เป็นยากันชัก ใช้สำหรับป้องกันอาการโคลนัสและการเป็นลมชักอย่างปัจจุบันทันด่วน แต่ไม่สามารถใช้ป้องกันอาหารชักเหม่อได้ มีแบบรับประทานสำหรับผู้ป่วยทั่วไป แต่สำหรับผู้ป่วยที่มีภาวะชักต่อเนื่อง แพทย์อาจจ่ายยากลุ่มเบ็นโซไดอาเซพีนเพื่อบรรเทาอาการชัก หากยังไม่ดีขึ้นจึงจะใช้ยาเฟนิโทอินโดยการฉีด ซึ่งจะออกฤทธิภายใน 30 นาทีและจะคงฤทธิได้นานถึง 24 ชั่วโมง นอกจากนี้ เฟนิโทอินยังถูกใช้เพื่อรักษาอารหัวใจเต้นผิดจังหวะและความเจ็บปวดทางประสาทอีกด้วย ทั้งนี้ แพทย์อาจวัดความดันเพื่อกำหนดปริมาณยาที่เหมาะสม
ผลข้างเคียงของการใช้เฟนิโทอิน ได้แก่ อาการคลื่นไส้, ปวดท้อง, ไม่อยากอาหาร, มองไม่ชัด, ขนขึ้นเร็ว และเหงือกบวม ผลข้างเคียงแบบรุนแรงได้แก่ ง่วงนอน, ทำร้ายตนเอง, โรคตับ, ไขกระดูกผลิตเม็ดเลือดได้น้อย, ความดันโลหิตต่ำ และผิวลอก ยาประเภทนี้ห้ามใช้ระหว่างตั้งครรภ์เนื่องจากอาจทำให้เกิดความผิดปกติในทารก แต่ปลอดภัยหากจะใช้ระหว่างภาวะให้นมบุตร
เฟนิโทอินถูกสร้างขึ้นในปี ค.ศ. 1908 โดยแพทย์ชาวเยอรมัน ไฮน์ริช บลิทซ์ แต่มาค้นพบว่าสามารถใช้รักษาลมชักได้ในปี ค.ศ. 1936 ยานี้ได้รับการขึ้นทะเบียนเป็นยาหลักขององค์การอนามัยโลก เป็นยาสำคัญที่ใช้ในงานสาธารณสุขทั่วไป เป็นยาที่มีราคาค่อนข้างถูก
สตาร์บอย (อัลบั้ม)
สตาร์บอย () เป็นสตูดิโออัลบั้มที่สามของนักร้องชาวแคนาดา เดอะวีกเอนด์ อัลบั้มออกจำหน่ายในวันที่ 25 พฤศจิกายน ค.ศ. 2016 โดยค่ายเอกซ์โอ และรีพับลิกเรเคิดส์ อัลบั้มมีศิลปินรับเชิญมากมาย เช่น ดาฟต์พังก์ ลานา เดล เรย์ ฟิวเชอร์ และเคนดริก ลามาร์ อัลบั้มมีซิงเกิลสามซิงเกิล ได้แก่ "สตาร์บอย" "ไอฟีลอิตคัมมิง" และ "ปาร์ตีมอนสเตอร์"
"สตาร์บอย"ได้รับการตอบรับที่ดีจากนักวิจารณ์และเปิดตัวที่อันดับหนึ่งในชาร์ต"บิลบอร์ด" 200 โดยขายได้ 348,000 ชุด รวมถึงยอดขายอัลบั้มในสัปดาห์แรก 209,000 ชุดด้วย อัลบั้มยังเปิดตัวอันดับหนึ่งบนชาร์ตแคนาเดียนอัลบั้มส์ชาร์ตของนิตยสาร"บิลบอร์ด"ด้วย
ไทเลอร์ เบท
ไทเลอร์ เบท (Tyler Bate) เกิด นักมวยปล้ำอาชีพชาวอังกฤษเป็นแชมป์WWE United Kingdom Championshipคนแรก เป็นหนึ่งในสองนักมวยปล้ำในประวัติศาสตร์ WWE ที่ได้แชมป์ในตอนเป็นวัยรุ่น เช่นเดียวกับเรเน ดูปรี และเป็นแชมป์เดี่ยวที่อายุน้อยที่สุดใน WWE
ดอกไม้ในทางปืน
ดอกไม้ในทางปืน ภาพยนตร์ไทยแนวแอคชั่น-ดราม่าจาก ไฟว์สตาร์ โปรดักชั่น จากฝีมือการกำกับของ มานพ อุดมเดช นำแสดงโดย ดอม เหตระกูล กรกฏ ธนภัทร และ นุชนาฎ สายชมภู ออกฉายครั้งแรกเมื่อวันที่ 1 ตุลาคม พ.ศ. 2542
เรื่องราวของ ลพ ลำนารายณ์ (ดอม) มือปืนหนุ่มที่พยายามล้างมือจากวงการและกำลังจะแต่งงานกลับถูกหักหลังและทำร้ายจนอาการสาหัสส่วนว่าที่เจ้าสาวของลพเสียชีวิตเมื่ออาการดีขึ้นลพจึงลุกขึ้นมาจับปืนเพื่อจัดการกับผู้ที่มีส่วนเกี่ยวข้องกับการกระทำครั้งนี้
เหรียญ &quot;สำหรับการป้องกันที่สตาลินกราด&quot;
"สำหรับการป้องกันที่สตาลินกราด"
เหรียญ "สำหรับการป้องกันที่สตาลินกราด" () เป็นเหรียญที่ระลึกจากการสู้รบที่นครสตาลินกราดในสงครามโลกครั้งที่สองได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 22 ธันวาคม ค.ศ. 1942
ลักษณะของเหรียญคือเป็นรูปวงกลมขนาด 32 มิลลิเมตรด้วยในวงกลมมีรูปทหารโซเวียต, รถถัง, เครื่องบินรบ และ ธงชาติสหภาพโซเวียต และมีอักษรในขอบครึ่งวงกลมเขียนว่า "สำหรับการป้องกันที่สตาลินกราด" () และมีรูปดาวห้าแฉกด้านบน ด้านหลังของเหรียญมีรูปค้อนเคียวและอักษรที่เขียนว่า "เพื่อสำหรับมาตุภูมิโซเวียต" ()
เทรนต์ อเล็กซานเดอร์-อาร์โนลด์
เทรนต์ อเล็กซานเดอร์-อาร์โนลด์ () เป็นนักฟุตบอลอาชีพชาวอังกฤษในตำแหน่งแบ็กขวา แต่สามารถเล่นตำแหน่งปีกและกองกลางตัวกลางได้ ปัจจุบันลงเล่นให้กับสโมสรลิเวอร์พูลในพรีเมียร์ลีกของอังกฤษ
อาร์โนลด์เกิดเมื่อวันที่ 7 ตุลาคม ค.ศ. 1998 (พ.ศ. 2541) เป็นชาวเมืองลิเวอร์พูลโดยกำเนิด เขาเกิดในย่านเวสต์ดาร์บีซึ่งเป็นที่ตั้งของสนามเมลวุด สนามฝึกซ้อมของสโมสรลิเวอร์พูล
อาร์โนลด์ได้เข้าร่วมศูนย์ฝึกเยาวชนของสโมสรลิเวอร์พูลเมื่อ ค.ศ. 2004 (พ.ศ. 2547) ขณะอายุ 6 ปีจนกระทั่งได้เป็นกัปตันทีมชุดอายุไม่เกิน 16 ปี และชุดอายุไม่เกิน 18 ปี ก่อนจะได้รับสัญญาการเป็นนักฟุตบอลอาชีพในเวลาต่อมา ในวันที่ 1 เมษายน ค.ศ. 2017 อาร์โนลด์ได้ถูกเปลี่ยนตัวลงมาแทน ฟีลีปี โกชิญญู ในนัดที่ ลิเวอร์พูล เปิดสนามแอนฟิลด์เอาชนะเพื่อนบ้านเอฟเวอร์ตัน 3-1 และเกือบทำประตูได้ในนาทีที่ 77 โดยเอ็มเร จัน เติมขึ้นมาทางขวาก่อนตบเข้ากลางให้ เทรนต์ อเล็กซานเดอร์-อาร์โนลด์ ได้ยิงด้วยขวา บอลพุ่งเข้ากรอบแต่ โจเอล โรเบลส ผู้รักษาประตูเอฟเวอร์ตันบินปัดเอาไว้ได้
ในวันที่ 7 กรกฎาคม ค.ศ. 2017 อาร์โนลด์ตัดสินใจต่อสัญญาระยะยาวกับสโมสรลิเวอร์พูล ต่อมา ในวันที่ 15 สิงหาคม ค.ศ. 2017 ยูฟ่าแชมเปียนส์ลีก ฤดูกาล 2017–18 รอบเพลย์ออฟ อาร์โนลด์ลงเล่นนัดแรกในบอลยุโรปและทำประตูแรกในสีเสื้อของลิเวอร์พูลด้วยลูกฟรีคิก ในนัดที่ ลิเวอร์พูล เอาชนะ ฮ็อฟเฟินไฮม์ จากเยอรมัน 2-1 ทำให้เขากลายเป็นผู้เล่นที่อายุน้อยที่สุดคนที่สามที่ทำประตูในการลงเล่นเกมส์ยุโรปนัดแรกของเขากับลิเวอร์พูล ต่อจาก ไมเคิล โอเวน และ เดวิด แฟร์ไคลฟ์ ต่อมา ในวันที่ 17 ตุลาคม ค.ศ. 2017 ยูฟ่าแชมเปียนส์ลีก ฤดูกาล 2017–18 รอบแบ่งกลุ่ม กลุ่ม E อาร์โนลด์ทำประตูที่ 2 ในยูฟ่าแชมเปียนส์ลีก ในนัดที่ ลิเวอร์พูล เอาชนะ มารีบอร์ จากสโลวีเนีย 7-0 ทำให้ ลิเวอร์พูลสร้างสถิติใหม่ด้วยการเป็นทีมจากอังกฤษที่เอาชนะนอกบ้านในเกมยุโรปด้วยสกอร์ที่มากที่สุด ต่อมา ในวันที่ 26 ธันวาคม ค.ศ. 2017 อาร์โนลด์ทำประตูแรกในพรีเมียร์ลีก ฤดูกาล 2017–18 ในนัดที่ ลิเวอร์พูล เปิดสนามแอนฟีลด์เอาชนะ สวอนซีซิตี 5-0 ต่อมา ในวันที่ 10 พฤษภาคม ค.ศ. 2018 อาร์โนลด์คว้ารางวัลดาวรุ่งยอดเยี่ยมแห่งปีเป็นปีที่ 2 ในงานประกาศรางวัล Players' Awards 2018
ในวันที่ 24 พฤศจิกายน ค.ศ. 2018 อาร์โนลด์ทำประตูแรกในพรีเมียร์ลีก ฤดูกาล 2018–19 นัดที่ ลิเวอร์พูล เอาชนะ วอตฟอร์ด ที่วิคาริจโรด 3-0
ในวันที่ 7 มิถุนายน ค.ศ. 2018 อาร์โนลด์ลงเล่นให้ทีมชาติอังกฤษชุดใหญ่เป็นนัดแรก ในอุ่นเครื่องกระชับมิตร นัดที่ อังกฤษ เอาชนะ คอสตาริกา 2-0 ต่อมา ทีมชาติอังกฤษเรียกตัวอาร์โนลด์ติดรายชื่อ 23 คน ชุดลุยศึกฟุตบอลโลก 2018 ที่รัสเซีย โดย อังกฤษ ได้อยู่กลุ่มจี ร่วมกับ เบลเยียม, ปานามา และ ตูนิเซีย ในวันที่ 28 มิถุนายน ค.ศ. 2018 อาร์โนลด์ลงสนามเป็นตัวจริงในฟุตบอลโลก นัดแรก ในนัดที่ อังกฤษ พ่ายแพ้ เบลเยียม 0-1 สุดท้าย อังกฤษ ผ่านเข้ารอบ 16 ทีมสุดท้าย คว้าอันดับ 2 ของกลุ่มจี ชนะ 2 แพ้ 1
ในวันที่ 15 พฤศจิกายน ค.ศ. 2018 อาร์โนลด์ทำประตูแรกในนามทีมชาติ นัดที่ อังกฤษ เปิดสนามกีฬาเวมบลีย์เอาชนะ สหรัฐ 3-0
ช็อง ช็อล
ช็อง ช็อล () เกิดเมื่อ ค.ศ. 1536 (พ.ศ. 2079) เป็นขุนนางและนักเขียนคนสำคัญในสมัยกลางราชวงศ์โชซ็อน มีนามปากกาว่า กเยฮัม () และ ซงกัง () มีผลงานเขียนจำนวนมาก
ช็อง ช็อล ถึงแก่กรรมเมื่อ ค.ศ. 1593 (พ.ศ. 2136) ในรัชสมัยพระเจ้าซ็อนโจ
ไทยแลนด์แชมเปียนส์คัพ 2560
การแข่งขันฟุตบอลไทยแลนด์แชมเปียนส์คัพ ประจำปี พ.ศ. 2560 เป็นการแข่งขันระหว่างสโมสรจัดเป็นครั้งที่ 1 โดย เอสซีจี เมืองทอง ยูไนเต็ด สโมสรที่ชนะเลิศฟุตบอลรายการ ไทยลีก พบกับ สุโขทัย สโมสรตัวแทนแชมป์ ช้าง เอฟเอคัพ ที่จับสลากได้สิทธิ์ไปเล่นเอเอฟซีแชมเปียนส์ลีก 2017 เป็นลำดับแรก โดยจะแข่งขันกันที่ สนามศุภชลาศัย ใน กรุงเทพมหานคร
ไพริดอกซีน
ไพริดอกซีน (Pyridoxine) หรือ วิตามิน B หรือ ไพริดอซอล (Pyridoxol) เป็นวิตามินบี6ประเภทหนึ่ง มักพบในอาหารและอาหารเสริม ใช้เพื่อป้องกันภาวะขาดแคลนวิตามินบี6, โรคเลือดจางชนิดซิเดโรบลาส, โรคลมชักจากการขาดวิตามินบี6, ความผิดปกติของเมตาโบลิซึม และ การรับประทานเห็ดพิษ ไพริดอกซีนถูกใช้โดยการรับประทานหรือฉีดเข้าหลอดเลือดดำ
ผลข้างเคียงบางครั้งคราวของการใช้ยานี้ ได้แก่ ปวดหัว, มีอาการชา และ ง่วงนอน ยาชนิดนี้สามารถใช้ในสตรีมีครรภ์และสตรีให้นมบุตรได้ ไพริดอกซีนถือว่าเป็นวิตามินบี6ประเภทหนึ่ง ซึ่งรางกายจำเป็นต้องใช้เพื่อผลิตกรดอะมิโน, คาร์โบไฮเดรต และ ไขมัน
ไพริดอกซีนถูกค้นพบในปี ค.ศ. 1934 และถูกผลิตขึ้นครั้งแรกในปี ค.ศ. 1938 ได้รับการขึ้นทะเบียนเป็นยาหลักขององค์การอนามัยโลก
ร็อคกี้ 6 ราชากำปั้น ทุบสังเวียน
ร็อคกี้ 6 ราชากำปั้น ทุบสังเวียน หรือ ร็อคกี้ ราชากำปั้น...ทุบสังเวียน () เป็นภาพยนตร์แอกชั่นกีฬาสัญชาติอเมริกาที่ออกฉายในปีค.ศ. 2006 ภาพยนตร์เรื่องนี้เป็นภาพยนตร์ภาคที่หกในภาพยนตร์ชุดร็อคกี้ ภาพยนตร์เรื่องนี้เป็นภาคต่อจาก ร็อคกี้ 5 หัวใจไม่ยอมสยบ และมีภาคต่อแยกออกไปคือ ครีด ภาพยนตร์เรื่องนี้กำกับ เขียนบทและนำแสดงโดย ซิลเวสเตอร์ สตอลโลน
ภาพยนตร์เรื่องนี้กล่าวถึงวันเวลาที่รุ่งโรจน์ถึงขีดสุดของ ร็อคกี้ บัลบัว ที่ได้ล่วงเลยผ่านไปแล้ว เหลือไว้เพียงความทรงจำ ทุกวันนี้เขาไม่สง่าผ่าเผยเหมือนเก่า แต่ลึกลงไปในใจ ร็อคกี้ยังคงเป็นนักสู้อยู่ตลอดเวลา วันหนึ่งเขามีโอกาสขึ้นสังเวียนอีกครั้งกับคู่ชกหนุ่ม เมสัน "เดอะ ไลน์" ดิ๊กสัน นักชกเจ้าของตำแหน่งแชมเปี้ยนรุ่นเฮฟวี่เวท ที่ผู้จัดการของดิ๊กต้องการเรียกศรัทธาจากแฟนมวยจากการขึ้นชกครั้งนี้ และนี่ก็เป็นโอกาสหนึ่งในล้านของร็อคกี้ที่จะพิสูจน์ตัวเอง และทำให้คนที่เขารักได้ประจักษ์ว่า ถึงสังขารจะชราแต่จิตใจกลับแกร่งกว่าเดิม
สโมสรฟุตบอลการท่าเรือ ในฤดูกาล 2560
ฤดูกาล 2560 เป็นฤดูกาลที่ 21 ของ การท่าเรือ ในลีกสูงสุดของไทย และเป็นฤดูกาลที่ 19 ของทีมใน ไทยลีก.
นี่คือการเปลี่ยนชื่อของสโมสรฟุตบอลการท่าเรือ.
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560
ตลาดซื่อขายนักเตะฟุตบอลไทยช่วงที่สองจะเปิดในวันที่ 5 มิถุนายน ถึง 31 กรกฎาคม 2560
สโมสรฟุตบอลสิงห์ เชียงราย ยูไนเต็ดในฤดูกาล 2560
ฤดูกาล 2560 เป็นฤดูกาลที่ 7 ของ เชียงราย ยูไนเต็ด ใน ไทยลีก ตั้งแต่ปี พ.ศ. 2554.
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2559
จอห์น รูนีย์ (นักฟุตบอล)
จอห์น ริชาร์ด รูนี่ย์ (เกิด 17 ธันวาคม 1990) เป็นนักฟุตบอลชาวอังกฤษ ปัจจุบันเล่นให้กับ สโมสรไกส์ลีย์ ใน เนชันนัลลีก (ดิวิชั่น 5 ของอังกฤษ) และเขายังเป็นน้องชายของ เวย์น รูนี่ย์ กองหน้าของสโมสรเอฟเวอร์ตัน ในพรีเมียร์ลีก
มาชิกิ
มาชิกิ () เป็นตำบลในจังหวัดคูมาโมโตะ ประเทศญี่ปุ่น
เบ็นโซไดอาเซพีน
เบ็นโซไดอาเซพีน (Benzodiazepine) หรือเรียกสั้นๆว่า "เบ็นโซส" เป็นกลุ่มยาในหมวดสารออกฤทธิ์ต่อจิตประสาท เกิดขึ้นจากการทำพันธะโครงสร้างทางเคมีระหว่างเบนซีนกับไดอาเซพีน ทั้งนี้ในปี ค.ศ. 1977 เบ็นโซไดอาเซพีนเป็นกลุ่มยาที่ได้รับการสั่งจ่ายมากที่สุดในโลก
ยากลุ่มนี้ช่วยเพิ่มประสิทธิผลของสารสื่อประสาทประเภทกรดแกมมาอะมิโนบิวทีริกที่ตัวรับกาบ้าA เกิดเป็นสรรพคุณในยาระงับประสาท, ยานอนหลับ, ยาคลายกังวล, ยากันชัก และยาคลายกล้ามเนื้อ สรรพคุณเหล่านี้มีประโยชน์ต่อการรักษาโรควิตกกังวล, การนอนไม่หลับ, ภาวะกายใจไม่สงบ, การชัก, กล้ามเนื้อกดเกร็ง, โรคสั่นเพ้อเหตุขาดสุรา เบ็นโซไดอาเซพีนยังถูกใช้เป็นยานำก่อนการทำเวชกรรมอื่นๆอาทิ ทันตกรรม เป็นต้น การรับยากลุ่มเบ็นโซไดอาเซพีนมากเกินไป อาจทำให้เกิดอาการหลงลืมเรื่องใหม่และโรคดิสโซสิเอทีฟ
การใช้เบ็นโซไดอาเซพีนอาจทำให้เกิดอาการหลงๆลืมๆหรือก้าวร้าวเป็นบางครั้ง อย่างไรก็ตามก็ถือว่าเป็นกลุ่มยาที่มีความปลอดภัยและมีประสิทธิผลในการใช้ในช่วงสั้นๆ ส่วนการใช้ในระยะยาวนั้นถูกควบคุมไว้เนื่องจากเป็นผลร้ายมากกว่าดี เช่น เสื่อมสมรรถภาพทางกาย, กลายเป็นบุคคลซึมเศร้า และเกิดการเสพติดเบ็นโซไดอาเซพีน
สมาคมลูกเสือสหพันธ์อินโดจีน
สมาคมลูกเสือสหพันธ์อินโดจีน (Indochinese Federation of Scouting Associations; ภาษาฝรั่งเศส: Fédération Indochinoise des Associations du Scoutisme; ภาษาเวียดนาม:Liên Hội Hướng đạo Đông Dương) เป็นสมาคมลูกเสือแห่งแรกในอินโดจีนฝรั่งเศส ครอบคลุมดินแดนลาว กัมพูชา และเวียดนาม จัดตั้งขึ้นระหว่าง พ.ศ. 2473 - 2497 จากนั้นจึงแยกไปเป็นองค์กรลูกเสือของแต่ละประเทศ
ใน พ.ศ. 2473 กิจกรรมลูกเสือเกิดขึ้นในอินโดจีนและเข้าสู่โรงเรียนและวิทยาลัยในฮานอยและไซ่ง่อน มีการเข้าค่ายฝึกอบรมครูฝึกลูกเสือทั่วอินโดจีนฝรั่งเศสเมื่อ พ.ศ. 2478 และจัดตั้งสมาคมขึ้นเมื่อ พ.ศ. 2480 ระหว่าง พ.ศ. 2482 - 2488 สถานการณ์ทางการเมืองส่งผลกระทบต่อกิจกรรมลูกเสือทั่วประเทศ สงครามโลกครั้งที่ 2 ทำให้เกิดขบวนการเรียกร้องเอกราช ฝรั่งเศสลดการควบคุมและถูกขับออกไปในที่สุด
ใน พ.ศ. 2489 สภาลูกเสือแห่งชาติได้รวมขบวนการลูกเสือทั้งสามบริเวณของเวียดนามเข้าด้วยกัน ตั้งคณะกรรมการทั่วไปขึ้น สงครามอินโดจีนครั้งที่ 1 เข้ามารบกวน ขบวนการลูกเสือได้แยกไปคนละทิศทาง ได้มีการฟื้นฟูอีกครั้งใน พ.ศ. 2493 โดยเฉพาะในฮานอย หลังการประชุมลูกเสือโลกที่เจนีวา พ.ศ. 2497 การลูกเสือกลับสู่อินโดจีนอีกครั้ง สมาคมลูกเสือเวียดนามเหนือสลายตัวไปหลังจากปกครองด้วยระบอบคอมมิวนิสต์
ตราของสมาคมลูกเสือสหพันธ์อินโดจีนเป็นรูปดอกบัวหลวงสีแดง และยังพบตรานี้สำหรับลูกเสือในประเทศลาว และสมาคมลูกเสือเวียดนาม
วิทยาลัยศรีอีสาน (คณาสวัสดิ์อุทิศ)
วิทยาลัยศรีอีสาน (คณาสวัสดิ์อุทิศ) (เดิมชื่อ วิทยาลัยคณาสวัสดิ์) เป็นสถาบันอุดมศึกษาเอกชนในประเทศไทย ตั้งอยู่ที่อำเภอเมืองมหาสารคาม จังหวัดมหาสารคาม ก่อตั้งขึ้นเมื่อปีพ.ศ. 2522 ปัจจุบันเลิกกิจการไปแล้ว โดยการถูกเพิกถอนใบอนุญาตจัดตั้ง เมื่อพ.ศ. 2533
วิทยาลัยศรีอีสาน (คณาสวัสดิ์อุทิศ) เป็นสถาบันอุดมศึกษาเอกชน ที่ได้รับอนุญาตจากทบวงมหาวิทยาลัย ตามพระราชบัญญัติสถาบันอุดมศึกษาเอกชน พ.ศ. 2522 ให้ก่อตั้งได้เมื่อวันที่ 23 กุมภาพันธ์ พ.ศ. 2522 โดยมีจิรศักดิ์ คณาสวัสดิ์ ชาวจังหวัดมหาสารคามเป็นผู้รับใบอนุญาตจัดตั้ง ปัญญา ปุยเปีย อดีตอาจารย์มหาวิทยาลัยศรีนครินทรวิโรฒ มหาสารคามและเป็นอธิการบดีคนแรก วิทยาลัยศรีอีสานเป็นสถาบันอุดมศึกษาเอกชนแห่งแรกของภาคอีสาน
หลังจากมีเกิดปัญหาวนการบริหารจัดการทรัพย์สินขึ้น ทบวงมหาวิทยาลัยจึงมีคำสั่งที่ 19/2530 ลงวันที่ 9 กุมภาพันธ์ 2530 และคำสั่งที่ 20/2530 ลงวันที่ 11 กุมภาพันธ์ แต่งตั้งคณะกรรมการเข้าควบคุมวิทยาลัยคณาสวัสดิ์ ตามความในมาตรา 75 แห่งพระราชบัญญัติสถาบันอุดมศึกษาภาคเอกชน พ.ศ. 2522 และแต่งตั้ง ดร. กวี อิศรวรรณ ดำรงตำแหน่งอธิการบดีแทนนางนิตยา ศรีปัดถา อธิการบดีคนเดิมที่ต้องพ้นจากหน้าที่ตามความในมาตรานี้ จนในที่สุดจึงได้เพิกถอนใบอนุญาตจัดตั้ง
วิทยาลัยศรีอีสาน เปิดทำการเรียนการสอนในระดับปริญญาตรี 5 คณะ 10 หลักสูตร ได้แก่
และระดับประกาศนียบัตรวิชาชีพชั้นสูง 2 คณะ 4 หลักสูตร ได้แก่
มหาวิทยาลัยนานาชาติศิรินสยาม
มหาวิทยาลัยนานาชาติศิรินสยาม เป็นสถาบันอุดมศึกษาเอกชนในจังหวัดเชียงใหม่ ตั้งอยู่ที่ ตำบลสบเตี๊ย อำเภอจอมทอง จังหวัดเชียงใหม่ จัดตั้งโดยบริษัท ภูมิปัญญา อินเตอร์เนชั่นแนล จำกัด ได้รับอนุญาตจากทบวงมหาวิทยาลัยให้จัดตั้งเมื่อวันที่ 10 กรกฎาคม พ.ศ. 2538 โดยมีนายธารินทร์ นิมมานเหมินท์ รัฐมนตรีว่าการกระทรวงการคลัง รักษาราชการแทนรัฐมนตรีว่าการทบวงมหาวิทยาลัยเป็นผู้อนุญาต ปัจจุบันมหาวิทยาลัยนานาชาติศิรินสยาม ยุติกิจการแล้ว
ออทโท กึนเชอ
ออทโท กึนเชอ () เป็นนายทหารระดับกลางในหน่วยวัฟเฟิน-เอ็สเอ็สของนาซีเยอรมนีในระหว่างสงครามโลกครั้งที่สอง. เขาเป็นสมาชิกในหน่วยกองพลเอสเอส ไลป์สตานดาร์ด(SS Division Leibstandarte)ก่อนที่เขาจะมาเป็นนายทหารคนสนิทส่วนตัวของอดอล์ฟ ฮิตเลอร์. กึนเชอถูกจับกุมเป็นเชลยศึกโดยทหารของกองทัพแดงในกรุงเบอร์ลินเมื่อวันที่ 2 พฤษภาคม 1945 หลังจากถูกนำตัวไปขังในเรือนจำต่างๆและค่ายกักกันแรงงานในสหภาพโซเวียต เขาได้รับการปล่อยตัวจากเรือนจำที่เบาท์เซน(Bautzen) เมื่อวันที่ 2 พฤษภาคม 1956
ออทโท กึนเชอ เป็นหนึ่งในบุคคลที่อยู่ในฟือเรอร์บุงเคอร์ในช่วงวินาที่สุดท้ายของฮิตเลอร์และจักรวรรด์ไรซที่สาม เขาได้รับมอบหมายครั้งสุดท้ายจากฮิตเลอร์ว่าเมื่อเขาและเอวา บราวน์ ผู้เป็นภรรยาได้กระทำอัตวินิบาตกรรมไปแล้ว ให้ทำการเผาศพเสียมิให้เหลือร่องรอยเพื่อไม่ให้ทหารรัสเซียนำไปกระทำยำยีและแห่ประจาน หลังจากนั้นเขาได้แต่คอยยืนเฝ้าที่หน้าห้องของฮิตเลอร์ตลอดเวลาจนกระทั่งเสียงปืนได้ดังหนึ่งนัด เขาได้เข้าไปในห้องซึ่งได้พบเห็นศพฮิตเลอร์และบราวน์จึงได้ออกจากห้องเพื่อแจ้งไปยังทุกคนที่อยู่ในฟือเรอร์บุงเคอร์รับทราบ หลังจากนั้นก็ได้ทำการขนศพออกไปยังข้างนอกของบังเกอร์และทำการเผาศพตามคำสั่งเสีย หลังจากถูกจับกุมตัว เขาได้ถูกสอบสวนจากเจ้าหน้าที่ทหารจากโซเวียตในฐานะพยานสำคัญที่อยู่ในฟือเรอร์บุงเคอร์ในช่วงที่ฮิตเลอร์ฆ่าตัวตายและทำการเตรียมเอกสารรายงานเพื่อส่งรายงานไปยังโจเซฟ สตาลิน รายงานนี้ได้รับการเผยแพร่ในรูปแบบในหนังสือ เมื่อปี 2005 ภายใต้ชื่อเรื่อง: The Hitler Book: The Secret Dossier Prepared for Stalin from the Interrogations of Hitler's Personal Aides.
กุนเชอร์เสียชีวิตด้วยภาวะหัวใจล้มเหลวที่บ้านของเขาในเมือง lomar,รัฐนอร์ทไรน์-เว็สท์ฟาเลินในปี 2003 เขามีลูกชายสามคน
ฌัก เอแบร์
ฌัก-เรอเน เอแบร์ () เป็นนักหนังสือพิมพ์ชาวฝรั่งเศส เป็นผู้ก่อตั้งหนังสือพิมพ์ "ลาแปร์ดูว์แชน" () ซึ่งเป็นหนังสือพิมพ์ลัทธิหัวรุนแรงในช่วงการปฏิวัติฝรั่งเศส และทำให้เขาเป็นผู้นำของกลุ่มเอแบร์ (Hébertist)
ในวันที่ 17 กรกฎาคม ค.ศ. 1791 เขาเป็นหนึ่งในบุคคลที่ร่วมการชุมนุมที่ช็องเดอมาร์สในกรุงปารีสเพื่อร่วมลงนามเรียกร้องให้พระเจ้าหลุยส์ที่ 16 ลงจากบัลลังก์ และเกิดการสังหารหมู่ที่นำโดยกองทหารของลาฟาแย็ต หลังวันนั้น หนังสือพิมพ์ "ลาแปร์ดูว์แชน" ได้เขียนโจมตีลาฟาแย็ต, มีราโบ และบายี อย่างรุนแรง ต่อมาหลังแผนหลบหนีสู่วาแรนของพระเจ้าหลุยส์ล้มเหลว เอแบร์ก็เขียนโจมตีทั้งพระเจ้าหลุยส์และพระสันตะปาปาปิอุสที่ 6
ระหว่าง 31 พฤษภาคม-2 มิถุนายน ค.ศ. 1793 คณะผู้ประท้วงที่นำโดยเอแบร์ ได้เดินทางไปประท้วงด้านนอกของสภา เรียกร้องให้มีการกวาดล้างระบบการเมืองและระบบราชการแบบเดิม และเรียกร้องให้ลดราคาขนมปังลง ด้วยการสนับสนุนจากกองทัพ ก็ได้ส่งทหารเข้าจับกุม 31 ผู้นำของพรรคจีรอแด็งซึ่งรวมถึงฌัก ปีแยร์ บรีโซ ภายหลังการจับกุมครั้งนี้ก็ทำให้สโมสรฌากอแบ็งเข้ามามีอำนาจควบคุมคณะกรรมาธิการความปลอดภัยส่วนรวมในวันที่ 10 มิถุนายน เป็นจุดเริ่มต้นการปกครองแบบเบ็ดเสร็จ ไม่กี่เดือนต่อมา เอแบร์ได้ต่อต้านแนวคิดเทวัสนิยมของรอแบ็สปีแยร์ เขาได้ทำการเคลื่อนไหวเพื่อขจัดอิทธิพลของคริสตจักรออกไปจากสังคม โดยต่อต้านกิจกรรมของศาสนาคริสต์ทุกรูปแบบ เอแบร์ได้เริ่มเขียนโจมตีรอแบ็สปีแยร์
หลังขัดแย้งกับรอแบ็สปีแยร์รวมถึงสมาชิกฌากอแบ็งหลายคน พวกฌากอแบ็งในรัฐบาลก็ได้สั่งทหารเข้าจับกุมผู้นำกลุ่มเอแบร์ทั้งหมดในคืนวันที่ 13 มีนาคม ค.ศ. 1794 ทั้งหมดถูกพิพากษาประหารชีวิต การประหารโดยกิโยตีนมีขึ้นในวันที่ 24 มีนาคม ค.ศ. 1794 เอแบร์เป็นลมหลายครั้งระหว่างเส้นทางไปยังแท่นประหาร
ไอ้หนุ่มหมัดเมา ภาคหมัดวานร
ไอ้หนุ่มหมัดเมา ภาคหมัดวานร ( ,) นำแสดงโดย หลิว เจียเหลียง, หวู จิ่ง, ชานนอน เหยา, ไฉ่ กวนชุน กำกับโดย หลิว เจียเหลียง ออกฉายเมื่อกลางปี ค.ศ. 2002
อาจารย์เหวินเบียว แห่งสำนักคุ้มภัย เชนหยวน ได้มาเจอชายคนหนึ่งกำลังจะขโมยม้า ทั้งสองได้เกิดการปะทะกัน ในที่สุดชายคนนั้นก็สารภาพว่าตนเอง คือ ตำรวจชื่อฮังยี่หู แต่ที่ต้องมาขโมยม้าก็เพื่อจะนำไปจับคนร้าย หลังจากกลับมาที่สำนัก เหวินเบียวพบว่าน้องชายของเขา เหวินเบา ลักลอบค้ากัญชา เหวินเบียวสั่งให้น้องชายของเขาเข้ามอบตัว แต่ภรรยาของเหวินเบาได้คุกเข่าขอร้อง ด้วยความสงสาร เหวินเบียวจึงยอมทำเป็นไม่รู้ไม่เห็น โดยหารู้ไม่ว่าการลักลอบค้ากัญชาในครั้งนี้ เหวินเบาได้ร่วมมือกับหยูไห่หยาง หัวหน้าคุ้มภัยของสำนัก
จากเหตุการณ์ครั้งนั้นทำให้เหวินเบาและหยูไห่หยาง คิดที่จะกำจัดเหวินเบียว จีงได้วางแผนลอบทำร้ายเหวินเบียวจนได้รับบาดเจ็บสาหัส ทั้งสองคิดว่าเหวินเบียวเสียชีวิตแล้ว จึงนำไปโยนทิ้งในแม่น้ำ แต่ได้มีหญิงสาวชื่อเซ้าหมินมาพบเข้า จึงได้ช่วยชีวิตเขาไว้
ตระกูล เฉิน เป็นครอบครัวที่ร่ำรวย เฉินเจี่ยพยายามที่จะศึกษาวิทยายุทธ์ที่มีชื่อว่า หมัดวานร เฉินเจี่ยมีอาแท้ๆ คนหนึ่งชื่ออาเดะ ซึ่งมีอายุไล่เลี่ยกับเฉินเจี่ย ทั้งสองจึงสนิทกันเหมือนพี่น้อง วันหนึ่งทั้งสองคนได้ร่วมมือกันวางแผนโกหกพ่อของเฉินเจี่ย เพื่อหาทางไปเมืองหลวง เมื่อมาถึงเมืองหลวง เฉินเจี่ยได้พบกับเซ้าหมิน ซึ่งมีความเชี่ยวชาญในการใช้หมัดวานร ทั้งสองจึงพยายามสะกดรอยตาม เพื่อต้องการรู้ที่มาของหมัดวานร
ไดแอซิแพม
ไดแอซิแพม (Diazepam) หรือชื่อทางการค้าคือ แวเลียม (Valium) เป็นยาในกลุ่มเบ็นโซไดอาเซพีน มีฤทธิส่งผลให้สงบจิตใจลง ใช้ในการรักษาโรควิตกกังวล, โรคสั่นเพ้อเหตุขาดสุรา, โรคสั่นเพ้อเหตุขาดเบ็นโซไดอาเซพีน, อาการกล้ามเนื้อกระตุก, อาการชัก, โรคนอนไม่หลับ และกลุ่มอาการขาอยู่ไม่สุข การใช้ยาชนิดนี้อย่างต่อเนื่องอาจส่งผลให้เกิดอาการหลง ๆ ลืม ๆ สามารถรับยานี้ได้โดยวิธีรับประทาน, สอดใส่เข้าสู่ไส้ตรง, ฉีดเข้ากล้ามเนื้อ หรือฉีดเข้าสู่หลอดเลือดดำ หากใช้วิธีฉีดเข้าหลอดเลือดจะออกฤทธิ์ใน 1 ถึง 5 นาที หากใช้วิธีรับประทาน จะออกฤทธิ์ภายใน 40 นาที
อาการข้างเคียงทั่วไปของการใช้ยาไดแอซิแพมได้แก่ ง่วงนอน, มองไม่ชัด ส่วนอาการข้างเคียงระดับรุนแรงซึ่งมีโอกาสเกิดขึ้นได้ยากนั้น ได้แก่ การฆ่าตัวตาย, หายใจลำบาก หากผู้ป่วยโรคลมชักใช้ยานี้บ่อยเกินไปจะเพิ่มความเสี่ยงจากอาการชัก การใช้ยานี้ในระยะยาวอาจก่อให้เกิดภาวะดื้อยาและเกิดอาการเสพติดยา การเลิกยาในทันทีเป็นอันตรายอย่างมากในผู้ป่วยที่ใช้ยาระยะยาว โดยจะส่งผลให้เกิดปัญหาด้านการรู้คิดไปเป็นเวลากว่าครึ่งปี
ไดแอซิแพมเป็นหนึ่งในยาที่ถูกสั่งจ่ายมากที่สุดตั้งแต่เริ่มการจ่ายในปี ค.ศ. 1963 โดยเป็นยาที่ขายดีที่สุดในสหรัฐอเมริการะหว่างปี ค.ศ. 1968 ถึง 1982 โดยในปี ค.ศ. 1978 เพียงปีเดียวสามารถขายได้กว่าสองพันล้านเม็ด ยานี้ยังได้รับการขึ้นทะเบียนเป็นยาหลักขององค์การอนามัยโลก ยานี้ไม่เหมาะสมต่อสตรีมีครรภ์และสตรีให้นมบุตร
เจ้าชายจองวอน
เจ้าชายจองวอน () หรือในภายหลังได้รับการสถาปนาเป็น พระเจ้าวอนจงแห่งโชซ็อน พระราชโอรสใน พระเจ้าซ็อนโจ ที่ประสูติแต่ พระสนมอินบิน จากตระกูลคิมแห่งซูวอน เป็นพระราชอนุชาต่างพระมารดาของ เจ้าชายควังแฮ พระราชาลำดับที่ 15 และเป็นพระราชบิดาของ องค์ชายนึงยาง ที่ในภายหลังได้ขึ้นสืบราชบัลลังก์เป็น พระเจ้าอินโจ พระราชาลำดับที่ 16 แห่งโชซ็อน
เจ้าชายจองวอนประสูติเมื่อวันที่ 2 สิงหาคม ค.ศ. 1580 ที่ พระราชวังคย็องบก มีพระนามเดิมว่า ลีบู เป็นพระราชโอรสใน พระเจ้าซ็อนโจ พระราชาลำดับที่ 14 ที่ประสูติแต่ พระสนมอินบิน จากตระกูลคิมแห่งซูวอน พระสนมองค์โปรด
ใน ค.ศ. 1604 เจ้าชายจองวอนได้รับการเลื่อนพระอิสริยยศเนื่องจากพระองค์ได้พาพระเจ้าซ็อนโจพระราชบิดาหนีภัยสงครามระหว่างสงครามรุกรานเกาหลีของญี่ปุ่น
เจ้าชายจองวอนสิ้นพระชนม์เมื่อวันที่ 29 ธันวาคม ค.ศ. 1619 หรือ 4 ปีก่อนที่องค์ชายนึงยางผู้เป็นพระโอรสจะขึ้นสืบราชบัลลังก์เป็น พระเจ้าอินโจ ขณะมีพระชนมายุเพียง 39 พรรษา
มิดาโซแลม
มิดาโซแลม (Midazolam) หรือชื่อทางการค้าคือ เวอร์เซด (Versed) เป็นยาในกลุ่มเบ็นโซไดอาเซพีนออกฤทธิผ่านกรดแกมมาอะมิโนบิวทีริก ใช้สำหรับทำให้สลบ, ใช้เป็นยาระงับประสาท, รักษาอาการนอนไม่หลับ และรักษาภาวะกายใจไม่สงบ ผู้คนมักใช้ยานี้เป็นยานอนหลับและลดความวิตกกังวล การใช้ยานี้ส่งผลให้ความสามารถในการจำแย่ลง ยานี้ยังเป็นประโยชน์อย่างมากในการระงับอาการชัก สามารถรับยานี้ได้โดยวิธีรับประทาน, ฉีดเข้ากล้ามเนื้อ, ฉีดเข้าหลอดเลือดดำ, สูดดม หรือรับเป็นสายละลายผ่านท่อน้ำเกลือ หากใช้วิธีฉีดเข้าหลอดเลือดจะออกฤทธิภายในห้านาที หากเป็นการฉีดเข้ากล้ามเนื้อจะออกฤทธิในสิบห้านาที และจะออกฤทธิเป็นเวลาหนึ่งถึงหกชั่วโมง
ผลข้างเคียงจากการใช้ยามิดาโซแลม ได้แก่ หายใจลำบาก, ความดันโลหิตต่ำ และง่วงนอน หากใช้ยานี้ในระยะยาวอาจเกิดภาวะดื้อยาและการเสพติด สตรีมีครรภ์ควรงดใช้ยานี้ สตรีให้นมบุตรสามารถใช้ได้ในปริมาณจำกัด มีดาโซแลมเป็นยาที่ถูกขึ้นทะเบียนเป็นยาหลักขององค์การอนามัยโลก
ยูจีน เซอร์นัน
ยูจีน แอนดรูว์ "จีน" เซอร์นัน (; 14 มีนาคม พ.ศ. 2477 – 16 มกราคม พ.ศ. 2560) เป็นนักบินอวกาศชาวอเมริกัน ผู้ซึ่งเป็นบุคคลลำดับที่ 11 และสุดท้ายที่เดินบนดวงจันทร์ เขาเดินทางไปอวกาศทั้งหมดสามครั้ง ได้แก่ ไปกับยานเจอมินี 9A ในเดือนมิถุนายน พ.ศ. 2509 ยานอะพอลโล 10 ในเดือนพฤษภาคม พ.ศ. 2512 และยานอะพอลโล 17 ในเดือนธันวาคม พ.ศ. 2515
เซอร์นันถึงแก่กรรมในโรงพยาบาลเมืองฮิวสตัน วันที่ 16 มกราคม พ.ศ. 2560 อายุ 82 ปี
มะเขือขื่น
มะเขือขื่น เป็นพืชพื้นเมืองในเอเชีย เป็นพืชสมุนไพรในอินเดีย มีขนและหนามปกคลุมตามลำต้น ใบเดี่ยว ผิวใบทั้งสองด้านมีหนามและขนรูปดาว ดอกเดี่ยวหรือดอกช่อ ออกตามซอกใบ กลีบดอกสีม่วง กลีบยับย่น เกสรตัวผู้มีอับเรณูสีเหลือง ผลแบบเบอร์รี แก่เต็มที่สีเหลือง ชาวขมุใช้ผลใส่แกงหรือเป็นผักจิ้ม ในลาวนำมาเจาะเอาแกนและไส้ออก หั่นเป็นชิ้นเล็กๆ แช่น้ำปูนใส นำไปยำกับหมูสับ ใส่ใบขิงซอยชาวเผ่านิลกิริสใช้ผลรักษาฝีที่นิ้ว ในเนปาลใช้รากเป็นยาต้ม รักษาอาการไอ หอบหืด เจ็บหน้าอก
เทราเดิล ยุงเงอ
แกร์เทราท์ "เทราเดิล" ยุงเงอ () นามสกุลเดิม ฮุมพส์ (; 16 มีนาคม ค.ศ. 1920 – 10 กุมภาพันธ์ ค.ศ. 2002) ทำงานเป็นเลขานุการส่วนตัวคนสุดท้ายของอดอล์ฟ ฮิตเลอร์ ตั้งแต่เดือนธันวาคม ค.ศ. 1942 ถึงเดือนเมษายน ค.ศ. 1945 หลังจากได้พิมพ์พินัยกรรมให้แก่ฮิตเลอร์แล้ว เธอยังคงอยู่ในฟือเรอร์บุงเคอร์ใจกลางกรุงเบอร์ลินจนกระทั่งฮิตเลอร์ถึงแก่อสัญกรรม หลังจากนั้นเธอก็ถูกจับกุมและจำคุกในเดือนมิถุนายน ค.ศ. 1945 และถูกเจ้าหน้าที่ทหารฝ่ายอเมริกันและฝ่ายโซเวียตสอบปากคำ ต่อมาในเยอรมนีตะวันตกหลังสงคราม เธอยังคงทำงานเป็นเลขานุการต่อไปจนกระทั่งเกษียณ ในวัยชรา ยุงเงอตัดสินใจที่จะเผยแพร่บันทึกความทรงจำของเธอ โดยอ้างว่าเธอทำงานให้กับฮิตเลอร์และนาซีเยอรมนีโดยที่ไม่ได้รับรู้ถึงความโหดร้ายจากนาซีในช่วงสงครามเลย แต่ก็โทษตัวเองที่ไม่มีโอกาสได้ตรวจสอบรายงานเกี่ยวกับพวกเขา เรื่องราวของเธอได้รับการดัดแปลงเป็นบทโทรทัศน์หรือภาพยนตร์หลายครั้ง โดยเฉพาะภาพยนตร์เรื่อง "ปิดตำนานบุรุษล้างโลก" ใน ค.ศ. 2004